ועדת הכספים, כנסת 25, פרוטוקול מספר 164, 2023-06-12 00:00

משה גפני: בוקר טוב, אני מתכבד לפתוח את ישיבת ועדת הכספים

משה גפני:  ולדימיר, ביקשת הצעה-לסדר, בבקשה

ולדימיר בליאק: תודה רבה, אדוני היושב-ראש

ולדימיר בליאק:  בוקר טוב לכולם, אני רוצה להתייחס בקצרה לשני דברים

ולדימיר בליאק:  ראשית, קיבלנו בשבוע שעבר אומדן ראשוני לביצוע התקציב מחודש מאי, ויש כאן נתונים מדאיגים

ולדימיר בליאק:  קודם כול, הגירעון בחודש מאי עמד על 4

ולדימיר בליאק: 4 מיליארד שקל לעומת התקופה המקבילה אשתקד, ויש קיטון מצטבר בהכנסות המדינה – 4

ולדימיר בליאק: 2 וקיטון בהכנסות –8% מתחילת השנה

ולדימיר בליאק:       מאז ששר האוצר עשה פה את הסיבוב המביך שלו, עם החיבוקים בליל התקציב, הוא לא דרך בוועדה

ולדימיר בליאק:  הייתי מאוד שמח אם הוא היה מגיע ומסביר את הנתונים ואת ההשפעה שלהם על היכולת של הממשלה לקיים את תקציב המדינה, כפי שאושר רק לפני שלושה שבועות

ולדימיר בליאק:       דבר שני, אני רוצה להתייחס להצעת החוק של חבר הכנסת צביקה פוגל

ולדימיר בליאק:  למיטב הבנתי, היא מוגשת היום לשולחן הכנסת, ומעניקה לשר לביטחון לאומי סמכויות להטיל מגבלות על אזרחים בצו בחתימת ידו, בלי אישור בית משפט – איסור יציאה מהארץ, הפקדת דרכון, איסור על חיבור לאינטרנט, איסור על עבודה ועיסוק

ולדימיר בליאק:  אתה יודע, אני גדלתי ונולדתי במדינה אחרת, עם מגבלות מסוימות על זכויות הפרט

ולדימיר בליאק:  אני לא יודע מתי הפכנו למדינה כזאת, אבל אם הקואליציה תעז לקדם את ההצעה, באמת ירדתם מהפסים

ולדימיר בליאק:  תודה רבה

משה גפני: אני רוצה להגיד לך – אני לא יודע אם אני צריך להגיד את זה – אבל בכל אופן, אנחנו מדברים פה בבית

משה גפני:  אני שמח על הביקורת שלך

משה גפני:  ביקורת מקצועית, שצריך להתמודד איתה

משה גפני:  הירידה בהכנסות – אלה עובדות נכונות וצריך להתמודד עם זה

משה גפני:  הצעת החוק הזאת על בן גביר, היא הצעת חוק שאפשר לבקר אותה

משה גפני:  אפשר להסכים איתה, אפשר לריב על הנושא הזה

משה גפני:  פעם ראשונה שאני רואה – יכול להיות שאני טעיתי כשלימדו אותי אזרחות – שכל דבר שעולה כאן, עושים בחוץ הפגנות

משה גפני:  זה שהכנסת צריכה לבקר, שהאופוזיציה צריכה להגיד את עמדתה, להילחם על עמדתה, זה דבר נכון

משה גפני:  זה חלק מהדמוקרטיה

ולדימיר בליאק: גם הפגנות הן חלק מהדמוקרטיה, אדוני

משה גפני: אני אומר לך את ההרגשה שלי

משה גפני:  אתה לוקח נושא מאוד מרכזי, ואתה אומר: על זה אני עושה הפגנות – גם מובן

משה גפני:  אבל כל דבר שעולה, יש עליו הפגנות

משה גפני:  זאת לא הדמוקרטיה שאני מכיר, שאותה למדתי

משה גפני:  איפה למדתי? אני לא זוכר איפה למדתי, אבל למדתי

ולדימיר בליאק: איפה למדת?     

משה גפני: שאלה טובה

ולדימיר בליאק: יכול להיות שיש לנו פערים בתפיסה של הדמוקרטיה

ינון אזולאי: פערים בליבה

ולדימיר בליאק: עזוב את הליבה

ולדימיר בליאק:  הוא פי אלף יותר מנוסה ממני

ולדימיר בליאק:  אני לא נכנס לליבה

משה גפני: כשאתם טוענים: אתם הייתם באופוזיציה ועשיתם דברים, אתם צודקים

משה גפני:  זה בסדר

משה גפני:  האם עושים יותר מדיי או פחות מדיי? זה לא משנה

משה גפני:  זה נכון

משה גפני:  היינו באופוזיציה התמודדנו כאן בכנסת

משה גפני:  טוב, לא טוב? זה עוד דיון

משה גפני:  אבל דבר כזה לא היה אצלנו

משה גפני:  לא עשינו הפגנות ברחוב

ולדימיר בליאק: לא עשיתם הפגנות?     

משה גפני: אני לא עשיתי

משה גפני:  לא משנה, הרוב לא עשה

ולדימיר בליאק: אל תצביע בעד החוק הזה

משה גפני: בסדר, אני לא מכיר

משה גפני:  לפי מה שאתה מתאר, זה לא בסדר

משה גפני:       רבותיי, אנחנו מתחילים בסעיף הראשון בסדר-היום: העלייה במחירי החשמל וההשלכות המשקיות עקב המשבר והתקלות באספקת החשמל

משה גפני:  אמר לי מנכ"ל משרד האנרגיה, שרשות החשמל נסעו לגרמניה, וביקש לדחות את הדיון, אם אני יכול

משה גפני:  אני לא יכול לדחות, מכיוון שאם הייתי מתחיל לדחות, כל סעיף שנמצא בסדר-היום מבקשים לדחות

משה גפני:  כך אי-אפשר לקיים את הדיונים האלה

משה גפני:  יכול להיות שנמשיך את הדיון הזה בשבוע הבא, נראה לפי המצב

משה גפני:  הערימות של הנושאים שמצטברים על שולחן ועדת הכספים הופכים להיות בעייתיים

משה גפני:  אגב, אני צריך את החוק שלך, מה שאת הבאת, החוק של החדשנות

משה גפני:  אנג'לים?     

אורית פרקש הכהן: השם אנג'לים עושה עוול לחוק הזה

אורית פרקש הכהן:  זה חוק לעידוד תעשייה עתירת ידע

אורית פרקש הכהן:  אמרתי לך שאם צריך, אני אעזור לך

משה גפני: זה לא שצריך לעזור

משה גפני:  צריך למצוא זמן בוועדה

אורית פרקש הכהן: זאת כבר קריאה שנייה ושלישית, והתעשייה זקוקה לו כמו אוויר לנשימה

משה גפני: למה לא עשו את זה בקדנציה הקודמת?     

ולדימיר בליאק: הליכוד לא הסכים

אורית פרקש הכהן: אני, כשרה, העברתי אותו בקריאה ראשונה

אורית פרקש הכהן:  בעצם, כבר הוכרזו הבחירות ודיברתי עם כל חברי האופוזיציה, והם פשוט לא הסכימו להצביע על זה במליאה

משה גפני: נדמה לי שהיושב-ראש כאן לא הביא את זה

אורית פרקש הכהן: לא, לא

אורית פרקש הכהן:  עשינו קריאה ראשונה

ולדימיר בליאק: הייתה לו גם הצעה פרטית בנוסח הזה

ולדימיר בליאק:  אני לא יודע מה בדיוק היה שם, אבל בסוף זה נתקע בוועדת הסכמות

אורית פרקש הכהן: זה עבר קריאה ראשונה וגם שר האוצר סמוטריץ' חתם על דין רציפות

אורית פרקש הכהן:  זה צריך להיות בסדר עדיפות מאוד גבוה, היושב-ראש

אורית פרקש הכהן:  זה מסוג החוקים שהיה צריך להיות בחוק ההסדרים

ולדימיר בליאק: זאת הצעה מצוינת וחשוב שנעביר אותה

משה גפני: זה נמצא אצלי על סדר-היום

אורית פרקש הכהן: בימים האלה, כשרוב חברות ההייטק החדשות נרשמות בחוץ לארץ ולא בארץ, יש שם תמריצים לרשום את החברות בישראל ולהשאיר אותן ישראליות

ולדימיר בליאק: אנחנו גם מתחייבים לא להגיש יותר מאלף הסתייגויות

אורית פרקש הכהן: לא, לא

אורית פרקש הכהן:  אנחנו לא נפריע לחוק הזה בשום צורה ואופן מבחינתי

אורית פרקש הכהן:  מבחינת המחנה הממלכתי, חד-משמעית

יצחק פינדרוס: הרב גפני, אולי נעשה היפוך, ואני אגיש אלף הסתייגויות?     

משה גפני: זה חוק טוב

יצחק פינדרוס: גם הדרכונים חוק טוב, והגישו אלפיים הסתייגויות

ולדימיר בליאק: הדרכונים זה חוק רע

משה גפני: הדרכונים לא, אבל בנושא הזה עומדים להגיע לאיזושהי הסכמה

משה גפני:  אמרתי את דעתי בעניין וזהו

משה גפני:       לפני שאנחנו מדברים על העלייה במחירי החשמל, הייתה התחייבות של הקואליציה הנוכחית, של ראש הממשלה ושל שר האוצר – של כולם – שלא תהיה עלייה במחירי החשמל

משה גפני:  על כל פנים, אם תהיה, יפחיתו אותה

משה גפני:  זה חלק מהעניין שאנחנו מדברים עליו

משה גפני:  הנושא של יוקר המחייה, והחשמל מהווה מרכיב מאוד משמעותי, אני רוצה שנדון בזה

משה גפני:  יכול להית שלא נשלים את הדיון, כי רשות החשמל, שעל פי חוק מופקדת על מחירי החשמל, לא נמצאים כאן בחלקם

משה גפני:  נראה לפי ההמשך

איתי גוטגליק: יושב-ראש הרשות לא נמצא פה, אבל אני, נציג רשות החשמל, נמצא כאן

משה גפני: כן, אמר לי המנכ"ל, ואני שמח על כך

משה גפני:  נתחיל עם המשבר של התקלות באספקת החשמל

משה גפני:  נמצא איתנו מנכ"ל חברת החשמל מאיר שפיגלר, וראיתי שהופעת גם בוועדה לביקורת המדינה וגם בתקשורת

משה גפני:  כמו תמיד, היית איש אמיץ ונשארת איש אמיץ

משה גפני:  אתה אומר את עמדתך לטוב ולמוטב

משה גפני:  אתה אומר את העובדות כמות שהן, ואני אשמח מאוד אם תאמר את העובדות כאן, מכיוון שהדבר הזה מטריד את כולם

משה גפני:  הוא מטריד מהרבה סיבות, אבל בעיקר מעצם העובדה שביום חם מאוד, פתאום ובאופן יזום מפסיקים את אספקת החשמל כאילו אנחנו מדינת עולם שלישי, שלא יכולה לספק חשמל לתושביה

משה גפני:  זה דבר מאוד חמור

משה גפני:  כמובן, יש דברים צדדיים, שהם תוספת, החלק האמנותי של העניין – שבת, ולמה ביישובים האלה כן חיברו ולא חיברו

משה גפני:       קיבלתי תלונות על כך שביישובים החרדיים לא חיברו, אבל אני לא מעלה את זה בכלל לדיון

משה גפני:  אני מבקש שאתה תאמר האם יש מדיניות בעניין הזה, והאם באמת מתכוונים להפסיק את אספקת החשמל

משה גפני:  זה דבר שצריך להתמודד איתו

משה גפני:  מאיר שפיגלר, בבקשה

משה גפני:  אני מודה לך שאתה כאן, ואני מבקש ממך, הבמה לרשותך

מאיר פעיל: לעניין הנושא של האחריות על משק החשמל, סמי תורג'מן הוא יושב-ראש חברת נגה

סמי תורג'מן: שלום, אדוני היושב-ראש

סמי תורג'מן:  אני חושב שמי שצריך להתחיל ולתת את התמונה של האירוע ביום שישי, זה מי שמנהל - - -     

משה גפני: אני לא מתחיל

משה גפני:  מאיר נמצא פה, אתה תדבר וחברי הכנסת רוצים להביע את דעתם, והוא גם ישיב על העניין

משה גפני:  את הסדר אני קובע, ולפעמים הסדר אצלי קצת מבולגן

משה גפני:  אני לא מדבר על יום שישי, אני מדבר על יום שלישי

משה גפני:  למה מפסיקים את החשמל באופן יזום? כשהייתי יושב-ראש ועדת הכספים השקענו המון כסף בנושא החשמל, בכל הנושא הזה

משה גפני:  אנחנו מדינה מודרנית, וזה נורא ואיום שיש תקלות באספקת החשמל

משה גפני:  אחרי זה מתחילים – ביום שישי

משה גפני:  אתה יודע, זה מעניין, כי אם אפשר להכניס גם שבת, זה בכלל הופך להיות מעניין

משה גפני:  אבל אני לא מדבר על זה

משה גפני:  אני מדבר על כל השבוע

משה גפני:  מה יהיה בשבוע הבא? יהיה חם? תהיה הפסקה באספקת החשמל? אתה תכף תדבר

מאיר פעיל: סמי, אני לא אדבר על הסיפור של הניהול

מאיר פעיל:  אני אתחיל מהסוף להתחלה – הרשת נמצאת בתת-תחזוקה

מאיר פעיל:  רשת החשמל, שכוללת את כל קווי ההולכה והחלוקה, וגם את תחנות המשנה, שהן חלק בלתי נפרד מכל מערך הולכת האנרגיה אל נקודות הקצה, שהן הלקוחות במדינת ישראל

מאיר פעיל:   תקלות היו ויהיו

מאיר פעיל:  צריך לעשות הכול כדי שהן תתמעטנה עד כדי תתאפסנה, אבל באופן כללי, יש תקלות מכיוון שבמשך שנים – אני לא רוצה להגיד עשרות שנים – לא השקיעו את מה שנדרש בכל מערך ההולכה והתחזוקה של רשת החשמל

מאיר פעיל:  זאת עובדה, ואני אומר לך את זה באחריות מלאה

מאיר פעיל:  זאת עובדה

מאיר פעיל:  כתוצאה מכך, יש תקלות

מאיר פעיל:  נכון, ביום שישי האחרון הייתה תקלה, גם בגני תקווה, אם אני לא טועה, במקרה לאוכלוסייה שומרת שבת, והיו מנותקים סדר גודל של לא מעט תושבים

מאיר פעיל:  עשינו את הכול כדי לתקן תקלה שהייתה בתחנת משנה, והצלחנו להחזיר את החשמל לכולם תוך כשעה לפני כניסת השבת

מאיר פעיל:  עשינו את כל מה שרק ניתן

מאיר פעיל:      הרשת במצב לא טוב, וחייבים להשקיע בה כי אין יש מאין

מאיר פעיל:  בסוף, רשת מתבלה, ואם לא מתחזקים אותה ולא משקיעים את הכספים שנדרשים כדי לשפר אותה, אנחנו רואים כשלים

מאיר פעיל:  ניתוקים לא יזומים, אלא פשוט ליקויים ברשת, שמגיעים לכדי מצב של נתקים, קצרים, אלף ואחד דברים שגורמים לכך שהחשמל לא מגיע ליעד שלו

מאיר פעיל:       אנחנו אומרים את זה חדשות לבקרים, לפחות מאז כניסתי לתפקיד בוודאי ובוודאי

מאיר פעיל:  בהקשר הזה, הגיע הזמן להבין שהרשת הזאת צריכה לקבל טיפול שורש

מאיר פעיל:  שאלת אותי, למשל, מה קורה בתל אביב, ואמרתי לך שבתל אביב, רוב הרשת טמונה בתוך הקרקע

מאיר פעיל:  דבר מצוין, וזה נעשה לפני לא מעט שנים

מאיר פעיל:  אכן, שם יש מעט מאוד תקלות

מאיר פעיל:  אגב, היום אין פיתוח שהרשת של המתח הגבוה לא מוטמנת בקרקע

משה גפני: מי החליט להטמין בתל אביב ולא בגבעתיים?     

מאיר פעיל: כנראה המנהלים שאז אחזו במושכות בחברת החשמל, אולי ברשות החשמל

מאיר פעיל:  אינני יודע

מאיר פעיל:  אני לא הייתי אז

מאיר פעיל:  בפועל, קיבלו החלטה, וההחלטה הזאת מוכיחה את עצמה

מאיר פעיל:  אגב, היום אין פיתוח אורבני - - -     

אורית פרקש הכהן: הטמנת הקווים הייתה החלטה היסטורית של השר איווט ליברמן, כשהוא היה שר התשתיות

משה גפני: למה בתל אביב ולא בגבעתיים?     

אורית פרקש הכהן: ההחלטה של תל אביב היא החלטה מוניציפלית, לדעתי, והם גם היו אמורים לממן בתוספת מסוימת

אורית פרקש הכהן:  אבל ההחלטה של איווט, כשהוא היה שר התשתיות, הייתה שבמקומות חדשים מטמינים

יצחק פינדרוס: תל אביב זאת העיר הכי חדשה במדינת ישראל

אורית פרקש הכהן: גרשון פה יידע

גרשון ברקוביץ': אני היועץ המשפטי של חברת החשמל

גרשון ברקוביץ':  הייתה החלטה ב-97' של מנהל מינהל החשמל, שמעון שמוניס, שהנחה אותנו להקים רשת תת-קרקעית בלבד בכל שכונה חדשה, ולא עילית

גרשון ברקוביץ':  לגבי רשת ישנה, עקב אירועי הסופה מ-2013, מי שזוכר, היו כמה ימים של הפסקות מאוד נרחבות, בעיקר באזור ירושלים וצפת

גרשון ברקוביץ':  קיבלנו הנחיה משלימה של שר האנרגיה דאז, שבא ואמר שבמקום שבו - - -     

משה גפני: מי היה שר האנרגיה? 

גרשון ברקוביץ': אני כבר לא זוכר

גרשון ברקוביץ':  קשה לעקוב

גרשון ברקוביץ':  קיבלנו החלטה ממשרד האנרגיה ב-2013, לחדד את ההנחיה, במקום שבו אנחנו עושים שיפורים ברשת החלוקה, באותה הזדמנות אנחנו גם מטמינים את הרשת, והעניין מוכר בתעריף

משה גפני: תל אביב היא לא עיר חדשה

משה גפני:  אני שואל האם הייתה החלטה

משה גפני:  בצפת היו תקלות, בצפת גם הטמינו?     

גרשון ברקוביץ': בעקבות אירועי 2013 - - -     

משה גפני: אתה מבין למה אני דש בעניין, האם הייתה החלטה פוליטית

גרשון ברקוביץ': כן, כן

גרשון ברקוביץ':  בעקבות אירועי 2013, היו שורה של הטמנות שהזמינו העיריות גם בצפת ובירושלים, בעידוד הרגולטור ממשרד האנרגיה, כי היו שם הפסקות נרחבות, הרשת הייתה עילית

יצחק פינדרוס: כשאתה אומר הזמנות, העיריות שילמו על זה?     

גרשון ברקוביץ': כן

גרשון ברקוביץ':  העיריות פתחו הזמנות ושילמו על ההטמנה

גרשון ברקוביץ':  העירייה פותחת הזמנה ומשלמת לפי תעריפים שקובעת רשות החשמל

גרשון ברקוביץ':  בתל אביב, כמו שאמרה חברת הכנסת פרקש, הייתה החלטה מוניציפלית מקומית, והשקיעו כספים בהטמנת רשת

גרשון ברקוביץ':  יש רשויות שיש להן את האפשרות, והן מזמינות - - -     

משה גפני: בצפת הטמינו?     

גרשון ברקוביץ': לא את הכול, באופן חלקי

משה גפני: אבל שילמו, כמו בתל אביב

גרשון ברקוביץ':  כן, כן

משה גפני: למה דווקא בתל אביב ביצעו את העבודה ולא בצפת או בירושלים?      

גרשון ברקוביץ': כנראה הכיס של תל אביב יותר עמוק

גרשון ברקוביץ':  איפה שפותחים הזמנות, אנחנו מבצעים

גרשון ברקוביץ':  אנחנו לא בוררים

אורית פרקש הכהן: את עלות גבוהה בצורה משמעותית

משה גפני: מה שמטריד אותי, המציאות - -      

גרשון ברקוביץ': אין פה מדיניות

משה גפני: - - שאנחנו נקלענו אליה, היא שיש אנשים, משפחות, שנמצאות ביישוב מסוים ופתאום מפסיק להן החשמל, או באופן יזום או כתוצאה מתקלה

משה גפני:  ופתאום מתברר שחברת החשמל החליטה שלא להטמין בשכונה הזאת

גרשון ברקוביץ': לא, לא, לא

גרשון ברקוביץ':  אין פה החלטה של חברת החשמל

גרשון ברקוביץ':  לאורך כל השנים, עיריות ששמו את זה בסדרי עדיפויות, הזמינו הטמנות של רשתות חשמל

גרשון ברקוביץ':  מ-97', כל השכונות החדשות בכל הארץ, באופן שוויוני ומלא, הרשת מוטמנת

גרשון ברקוביץ':  במקום שאנחנו עושים שיפורים בכל הארץ באופן שוויוני ומלא, הרשת מוטמנת

גרשון ברקוביץ':  לגבי מה שלא עומד בקריטריונים האלה, יש מדיניות חדשה של שר האנרגיה לגבי הטמנות, שבאה לעשות סדר

משה גפני: אתה מבין מה המשמעות של העניין?      

גרשון ברקוביץ': אני מבין לגמרי

משה גפני: בסדר, אבל אני צריך להגיד

משה גפני:  בכל גוש דן יש יישובים כמו רמת גן, גבעתיים, אפילו ראשון, בני ברק, כל המקומות האלה – שם לא מוטמן; מוטמן רק בתל אביב

משה גפני:  אתה מבין את המשמעות הציבורית של העניין הזה? עם כל הכבוד, יושבת משפחה בגבעתיים ופתאום מפסיק לה החשמל, ואומרים לה: דעו, בגלל שראש העיר לא שילם כסף לחברת חשמל על הטמנה

גרשון ברקוביץ': אם לא הייתה לנו בעיה של כסף, אפשר ב-100 מיליארד שקל להטמין את כל הרשת בכל המדינה

גרשון ברקוביץ':  יש מדיניות כרגע, וגם רשות החשמל קבעה רגולציה, שמסדרת את המדיניות ומעודדת את חברת החשמל לדחוף יחד עם הרשויות המקומיות להטמין רשתות שונות כמה שניתן, כי זה משפר את דקות אי-האספקה, זה פחות הפסקות

גרשון ברקוביץ':  יש גם חסרונות, כי כשיש תקלה ברשת תת-קרקעית, לוקח יותר זמן לאתר אותה ולטפל בה

גרשון ברקוביץ':  לא רק יתרונות, יש גם חסרונות

גרשון ברקוביץ':  ברשת עילית, כשיש תקלה, אפשר לטפל הרבה יותר מהר מאשר ברשת תת-קרקעית

גרשון ברקוביץ':  עם זאת, רשת תת-קרקעית פחות חשופה לפגעי מזג אוויר, ולכן היא יותר אמינה

גרשון ברקוביץ':  במקומות שאנחנו רואים רשתות תת-קרקעיות, אנחנו רואים דקות אי-אספקה יותר נמוכות, ואמינות יותר גבוהה

גרשון ברקוביץ':  לשם אנחנו שואפים

משה גפני: תודה, נחזור אליך

משה גפני:  מאיר, בבקשה, אם אתה יכול להמשיך לגבי העניין הזה

משה גפני:  איפה עומדת חברת החשמל עם כל הנושא הזה, גם של התקציב שלה וגם המציאות הזאת, שצריך 2 מיליארד שקל, כפי שאמר היועץ המשפטי

גרשון ברקוביץ': לא

גרשון ברקוביץ':  הוא אמר 100 מיליארד

משה גפני: כמה אמרת לכל המדינה?     

גרשון ברקוביץ': 100 מיליארד

גרשון ברקוביץ':  רק 100 מיליארד

אורית פרקש הכהן: זה דבר מאוד יקר, הטמנת קווים

גרשון ברקוביץ': אף אחד לא עושה את זה

גרשון ברקוביץ':  בעולם לא מטמינים

אורית פרקש הכהן: לא סתם זאת סוגיה, והיא שנים על השולחן

אורית פרקש הכהן:  אני משקפת לך

מאיר פעיל: אגב, יש לזה הרבה יתרונות, חוץ מאשר הפחתה ניכרת של דקות אי-אספקה

מאיר פעיל:  יש גם יתרונות של הסביבה, שעוטפת את התושבים, שאין להם קווים מעל הראש וגם מבחינה אסתטית אין להם את כל התשתית הזאת של העמודים

מאיר פעיל:  הדבר הזה רצוי בכל קנה מידה שלא יהיה

מאיר פעיל:  נכון, לוקח יותר זמן לתקן את הקווים, אבל אנחנו מצטיידים כרגע במעבדות מתקדמות, וזה יפחית את משך הזמן גם לאתר את התקלה וגם לתקן אותה

מאיר פעיל:  הדברים שנאמרו כאן מדויקים לחלוטין

מאיר פעיל:       מבחינת חברת החשמל, אנחנו משוועים לקבל את התקציב הנדרש ואת כוח האדם הנדרש כדי לעשות את מה שמצופה מאיתנו

מאיר פעיל:  לדאוג לכך שתהיה זמינות של חשמל אמין, רציף, איכותי

מאיר פעיל:  אבל לשם כך, הדבר הזה נמצא על שולחן הרגולטורים, שצריכים לקבל החלטות

מאיר פעיל:  אנחנו לא מרפים מזה, ובכל דיון שעולה על הפרק, הנושא הזה נמצא בראש סולם העדיפויות

מאיר פעיל:  ברגע שייתנו לנו את האישור, הדבר הזה מבחינת חברת החשמל יבוצע הלכה למעשה

מאיר פעיל:       אני רק אומר שוב, המצב לא טוב

מאיר פעיל:  אני לא רוצה להגיד רע מאוד עד כדי יותר מכך

מאיר פעיל:  עד כדי כך, שיש תקלות שעשו מעין תיקון שבר, ואפילו את תיקון השבר לא תיקנו

מאיר פעיל:  עד כדי כך, וזה לא מעט בכל רחבי הארץ

מאיר פעיל:  אם לא יבינו שהדבר הזה נדרש כרגע לטיפול מיידי, כולנו, ללא יוצא מן הכלל, נסבול מכך

מאיר פעיל:  את זה אני אומר לך רק מבחינת הנושא של טיפול ברשת ההולכה, החלוקה ותחנות המשנה

מאיר פעיל:       דבר חשוב נוסף, צריך גם תחנות משנה בשביל לספק חשמל

מאיר פעיל:  זה שיש ייצור של חשמל, לא אומר שאפשר להשתמש בו

מאיר פעיל:  צריך להוליך אותו – לשם כך צריך רשת הולכה וחלוקה – וצריך גם לפצל אותו באמצעות תחמ"שים, שזה תחנות משנה

מאיר פעיל:  צריך להקים אותן וזה לוקח המון זמן, כי יש רגולציה של תכנון ובנייה ושל אישורים על גבי אישורים שאתה צריך לקבל כמעט מכל מי שזז במדינה

מאיר פעיל:  אמרתי בוועדה לביקורת המדינה, שלפעמים אנחנו מגיעים למצב שאנחנו צריכים לקבל אישורים לתאם את זה עם 46 גורמים בכל רחבי המדינה

מאיר פעיל:  זה משהו שהבינה שלנו לא תופסת בעת הזאת, אבל זה המצב

מאיר פעיל:  כל אחד יש לו את הניואנסים שלו, לכל אחד יש את הסיבות שלו לעכב, לבדוק, לדרוש כל מיני דברים, וזה גורם לכך שהעסק הזה לא מתקדם

מאיר פעיל:  לא מתקדם

מאיר פעיל:  אי-אפשר להתקדם בדבר הזה

מאיר פעיל:       עשינו מעשה, ובחוק ההסדרים לשנים 2024-2023 ביקשנו, התחננו גם לאגף התקציבים להכניס בחוק ההסדרים מעין הסכמה שבשתיקה

מאיר פעיל:  אם אנחנו פונים לאותם גורמים, ובמשך 21 יום הם לא עונים, פירוש הדבר שהם הסכימו, כי אחר כך אי-אפשר להתקדם

מאיר פעיל:  כל דבר לוקח המון זמן

מאיר פעיל:  במקום שזה יהיה בפרק זמן מוגדר, זה משתרך על פני שנים, ואני לא אומר לך את זה סתם

משה גפני: זה היה בחוק ההסדרים?     

מאיר פעיל: הוציאו את זה, ואנחנו מתחננים

מאיר פעיל:  כך גם לגבי כניסה לחצרים כדי ללכת ולהציב תשתיות

מאיר פעיל:  לנושא של הולכת נפט – אין בעיה, מותר להם; לגבי הנושא של גז – מותר להם; חשמל – לא

מאיר פעיל:  למה? למה? אם להם מותר, ונפט זה צינורות גדולים, לא כבלים קטנים, אם להם מותר להיכנס לחצרים כדי להניח תשתיות לטובת הציבור, למה לחברת החשמל לא?      

משה גפני: למה?     

מאיר פעיל: צריך לשאול את המחוקק

אורית פרקש הכהן: חוק התשתיות הגדול לא עזר לכם בחוק ההסדרים?     

מאיר פעיל: לא, לא עבר

מאיר פעיל:  הוציאו את זה

ולדימיר בליאק: מי הוציא?     

מאיר פעיל: אגף התקציבים

אורית פרקש הכהן: חוק התשתיות הגדול, לא עזר לכם?     

מאיר פעיל: הוא לא עבר

ולדימיר בליאק: יש לזה הסבר?     

דוד מור: אתם רוצים שאני אתייחס? אני מאגף התקציבים

מאיר פעיל: תגידו לו מזל טוב, הוא התחתן אתמול

משה גפני: מזל טוב, אני מקווה שיש לך חשמל בבית

דוד מור: לפחות באותה עת היה חשמל

משה גפני: אנחנו שואלים למה לכל הדברים האחרים שצריך עבורם הולכה – נפט וגז – יש למה יש אפשרות שהייתה בחוק ההסדרים, ולמה אין את זה לגבי חשמל

משה גפני:  תקלה בחשמל היא תקלה בעייתית

משה גפני:  הוצאתם את זה

משה גפני:  למה?     

דוד מור: אני אסביר

דוד מור:  החוק שחברת חשמל מדברת עליו, הוא חוק משק החשמל, ובו יש סעיף שעוסק בכניסה למקרקעין

דוד מור:  יש סעיף כזה גם בחוק משק הגז הטבעי, בחוק הנפט ובחוק תאגידי המים

דוד מור:  במהלך חוק ההסדרים עשינו תיקון שהרחיב את חוק תאגידי המים, את אופן הכניסה למקרקעין בחוק תאגידי המים גם על חברת מקורות

דוד מור:  לגבי חברת החשמל, אנחנו, יחד עם חברת החשמל, רצינו לקדם חקיקה, שהמטרה שלה היא לשפר את הנוהל שקיים כבר היום

דוד מור:  כלומר, בניגוד למה שנטען פה, יש היום נוהל שמאפשר להם להיכנס למקרקעין, והוא פשוט נוהל ישן, מ-96', ורצינו לשפר אותו

דוד מור:  בניגוד לתאגידי מים ומקורות, פה היה צריך ממש לכתוב נוהל חדש, ויש הרבה פעולות שאין אותן בחוק אחר

דוד מור:  זה דרש תהליך, ועל פי עמדת הייעוץ המשפטי לממשלה, הוא תהליך ממושך יותר ממה שהיה בהסדרים

דוד מור:  אנחנו לא התנגדנו, אנחנו לא מתנגדים לעשות את זה

דוד מור:  אנחנו מאוד רוצים לקדם את זה, ואנחנו כבר פועלים גם מול משרד המשפטים

מאיר פעיל: מה לגבי הסכמה בשתיקה?     

דוד מור: כאמור, זה בדיוק באותו מקום

דוד מור:  זה הסדרי כניסה למקרקעין, בסעיפים 44 עד 46 לחוק משק החשמל

דוד מור:  אנחנו בעד לעשות שם תיקונים, אבל זה צריך להיעשות תוך כדי עבודת מטה ממשלתית, ואנחנו פועלים לקדם אותה כמשלים לחוק ההסדרים

דוד מור:  לא נעשו בהסדרים פעולות של כניסה למקרקעין, למעט ההרחבה על מקורות, כי זאת לקונה שמקורות לא יכולה לעשות את מה שתאגידי המים יכולים

מאיר פעיל: זאת אומרת, צינורות מים, שהם דקיקים לחלוטין, כן אפשר להיכנס למקרקעין וכן אפשר לקדם אותם; גז, שהם גם צינורות לא ענקיים, נפט שהם צינורות גדולים – הכול מותר

מאיר פעיל:  חשמל, שמבחינת שטח חתך זה הדבר הכי קטן – זה לא

מאיר פעיל:  אגב, אני רק אומר לך, שגם בנושא של הסכמה בשתיקה, הם, באגף התקציבים, עשו איזשהו מעשה שעדיף שלא היה בא לאוויר העולם

מאיר פעיל:  במקום להקל, הלך וסיבך את זה עוד יותר

מאיר פעיל:  בוא נשים את הדברים על השולחן, פעם אחת ולתמיד

מאיר פעיל:  למה? כי הם לא מבינים מה זה

מאיר פעיל:  הם נמצאים בשטח? הם יודעים מה המשמעות ללכת ולתת תשתית? הם לא מבינים כלום

מאיר פעיל:  הם נמצאים במגדל השן שלהם

משה גפני: מה החמירו?     

מאיר פעיל: אלף ואחת דרישות על דרישות עם תיאומים, עם אישורים

מאיר פעיל:  אני רוצה להגיד לך מה הבעיה, כולם מאשימים את חברת החשמל, בצדק

מאיר פעיל:  הם יודעים שאם אין חשמל – חברת החשמל

מאיר פעיל:  הם לא מכירים את מה שקורה במשק, הם לא יודעים מה שקורה

מאיר פעיל:  זאת אומרת, מרגע שמישהו מבקש משהו בעניין חשמל ועד הרגע שהוא מקבל את זה, בין היתר כתוצאה ממה שאמרתי, עובר המון זמן

מאיר פעיל:  את מי מאשימים? את חברת החשמל? על מי מלאים מבחינת תחושות הבטן, התסכול והכעס? על עובדי חברת החשמל, בגלל שאנחנו לא מסוגלים לבצע את המוטל עלינו, עקב כל מה שאמרתי לך – רגולציה וביורוקרטיה, והיושב במרומים ישמור

מאיר פעיל:  אי-אפשר ככה להתקדם

משה גפני: למה אתם מחכים לאגף התקציבים? למה אתם לא מכינים הצעת חוק?     

מאיר פעיל: איך אני יכול להכין? משרד האנרגיה יכול

מאיר פעיל:  אנחנו מבקשים את זה, ואני מקווה מאוד שהם יקדמו את זה, אבל רצינו לשים את זה בחוק ההסדרים

משה גפני: התיקונים לחוק ההסדרים, מה שאמרת, כמה זמן זה ייקח לכם? אתה מבין מה קורה במדינה?     

ינון אזולאי: עד שהיה לכם משהו טוב בחוק ההסדרים, אתם ביקשתם להוציא? זה נשמע משהו לא הגיוני

דוד מור: אנחנו לא ביקשנו להוציא, אבל אני אשמח להתייחס

מאיר פעיל: את הנושא של הסכמה בשתיקה - - -     

דוד מור: נתחיל בנוגע להסכמה שבשתיקה

משה גפני: לא

משה גפני:  כמה זמן ייקח לכם להביא הצעת חוק בעניין הזה? כמה זמן?     

דוד מור: בסוף זאת הצעת חוק של שר האנרגיה, ולכן אנחנו נשב יחד עם שר האנרגיה, שיוביל את הנושא הזה

דוד מור:  יש פה נציגה של משרד האנרגיה, שיכולה לדבר

משה גפני: כמה זמן, משרד האנרגיה?     

רונן צור: אני סמנכ"לית אסטרטגיה

רונן צור:  הדברים בנושא הזה ידועים, והם הוצפו על ידי חברת החשמל, ואנחנו נקדם את זה במהירות האפשרית

משה גפני: אפשר לדעת בעברית כמה זמן? אני לא כל כך מתמצא בעברית

משה גפני:  כמה זמן זה במהירות האפשרית? בעברית, כמה זמן?     

רונן צור: תהליכי חקיקה לא תלויים רק במשרד האנרגיה

רונן צור:  כבוד היושב-ראש, מי כמונו במשרד האנרגיה מבין

משה גפני: איפה זה עומד?     

ולדימיר בליאק: תביאו אלינו, אנחנו נסתדר

ינון אזולאי: אם נגיש הצעת חוק פרטית, זה יקל עליכם לתמוך בהצעת החוק שלנו?     

רונן צור: אני חושבת שהצעות מסוג זה, יש להן יתרון כשהן הצעות ממשלתיות

ינון אזולאי: אבל אם קשה לכם, מבחינת המהירות – אתם יודעים, אומרים שנהג נסע מהר על 50, על 70, על 90, על 120, 200?     

רונן צור: אפשר לחזור לוועדה בנושא הזה, ולבדוק בדיוק היכן נמצאים הדברים

משה גפני: משרד האנרגיה, אני מבקש לדעת כמה זמן ייקח עד שתביאו הצעת חוק שתבוא למליאת הכנסת, תבוא לוועדה ונראה איך אנחנו מקדמים את זה

משה גפני:  מה שקורה בינתיים במדינה, זה קטסטרופה

מיכל שיר סגמן: אולי כדאי שבמקביל גם אנחנו נגיש הצעת חוק

משה גפני: אבל היא צודקת, זה חוק ממשלתי

משה גפני:  יכול להיות שאנחנו גם צריכים להגיש במקביל, אבל הדבר העיקרי בעניין הזה, זה הצעת חוק ממשלתית

משה גפני:  זאת הצעת חוק מורכבת

משה גפני:  אני מבקש בלשכה המשפטית אצלנו שתעקבי אחרי מה שקורה שם

משה גפני:  אם יש צורך, אנחנו נניח הצעת חוק פרטית כדי שיהיה משהו מקביל

משה גפני:  תדעי שזה אל-חזור, כי התקלות שקרו מביאות אותנו, נציגי הציבור, להגיד שאנחנו לא מסכימים בשום אופן שהמצב יישאר כמות שהוא

משה גפני:  כל יום שעובר, הכול על הראש שלכם, כי גילינו את האשם

משה גפני:  אני חסיד של שר האנרגיה ואני חושב שהוא שר מצוין, אבל זה יהיה על ראשו

משה גפני:  כל זמן שזה לא יתקדם, הוא יהיה אשם, ושלא תהיה טעות בעניין הזה

משה גפני:  צריך להתקדם עם זה מהר, מכיוון שיש תקלות שהולכות וגוברות כל הזמן

משה גפני:  אנחנו בטוחים שכל הזמן זה הולך ומצטמצם, כי בכל אופן אנחנו מדינה מתקדמת שיש בה טכנולוגיה ויש בה הכול, ועושים הרבה מאוד דברים חדשניים

משה גפני:  שאת זה לא יסדרו?     

ינון אזולאי: הרב גפני, אמרת להם שיחזרו עם תשובה מתי החוק

ינון אזולאי:  צריך זמן מתי הם יחזרו לוועדה

ינון אזולאי:  רק לרשום את זה, שנדע מתי

משה גפני: אתה צודק

מאיר פעיל: אני חייב לציין ששר האנרגיה ומנכ"ל משרד האנרגיה מאוד בעד

מאיר פעיל:  הם מבינים את הסוגייה הזאת

מאיר פעיל:  אנחנו נמצאים איתם בדין ודברים שוטף מהרגע הראשון, והם מבינים שהדבר הזה הוא בליבת העניין

מאיר פעיל:       הזכרת את נושא ההשקעות, וברשותך, אני רוצה לומר כמה מילים על מחירי החשמל

משה גפני: רגע, אני לא יכול בלי זה

משה גפני:  מי קיבל החלטות פה לנתק, שם לנתק? מי קיבל את ההחלטות האלה? במקרה היה לי חשמל בשבת, אם לא היה לי חשמל, מי מחליט?      

אורית פרקש הכהן: יש כללים, יש רגולציה בנושא הזה

משה גפני: מי מחליט?     

מאיר פעיל: קודם כול, מכיוון שזה נוגע לנו ולחברת נגה, נמצא כאן יושב-ראש חברת נגה

מאיר פעיל:  ברשותך, אם יש אפשרות שהוא יתחיל ואני אסיים

מאיר פעיל:  נמצא פה גם יושב-ראש דירקטוריון חברת החשמל, שלמה ארביב, שגם רוצה לומר כמה מילים, ואני אוסיף אחר כך

משה גפני: חברת נגה, מר תורג'מן, בבקשה

סמי תורג'מן: שלום, אני יושב-ראש הדירקטוריון של חברת מנהל המערכת, חברת נגה

סמי תורג'מן:  היינו כמה פעמים בוועדה בנושא תהליך הרפורמה, ולשמחתנו, הרפורמה יצאה לדרך ואנחנו מממשים אותה

סמי תורג'מן:  אחד המהלכים העיקריים הוא הקמת מנהל המערכת, ולקחנו אחריות על התפקידים שלנו, על פי הרישיון לפני שנתיים ולפני שלוש שנים

סמי תורג'מן:  אנחנו בעצם מממשים את התפקידים

משה גפני: אתה יכול להסביר לנו למה היה צריך את זה

משה גפני:  נכון שאישרנו והכול בסדר, אבל למה חברת החשמל לא הייתה צריכה לעשות את זה? למה חברת נגה? מה הרעיון בעניין הזה?     

סמי תורג'מן: הרעיון הוא פשוט

סמי תורג'מן:  לעולם הייצור של החשמל נכנסו הרבה מאוד יצרנים פרטיים, שמייצרים היום היקף של 50% מהאנרגיה במדינת ישראל, והם ילכו ויגדלו עד ל-70% מהאנרגיה

סמי תורג'מן:  חברת החשמל נמצאת בניגוד עניינים מובנה, כי ברגע שהיא מייצרת חשמל ומחליטה האם יצרן פרטי, שהשקיע 1

סמי תורג'מן: 5 מיליארד דולר בבניית תחנה, ייצר, ואם ייצר, באיזה שער, ואולי גם באיזה תעריף, זה ניגוד עניינים שלא בריא לשוק

משה גפני: איך אתם מקבלים החלטות?     

סמי תורג'מן: לנגד עינינו אנחנו רואים, קודם כול, את הבטחת אמינות האספקה של החשמל, אחר כך אנחנו רואים את הנושא של מחיר החשמל, כשאנחנו עושים תחרות בין המייצרים השונים, ואת שיקולי איכות הסביבה

סמי תורג'מן:  ספציפית לאירוע הזה, אנחנו נמצאים בעונת מעבר בין קיץ לחורף, ועונות המעבר מנוצלות לתקופות אחזקה ותחזוקה של התחנות הגדולות

סמי תורג'מן:  למה? כי שיאי הביקוש הם או בחורף או בקיץ

סמי תורג'מן:  החודשים שאנחנו נמצאים בהם, הם תקופת מעבר

סמי תורג'מן:  מה שקורה בשנים האחרונות בתקופת המעבר, הוא שהביקוש לחשמל חריג, בדיוק כמו שהיה ביום שישי לפני כשבועיים, ב-2

סמי תורג'מן: 6

סמי תורג'מן:  הביקוש לחשמל היה חריג, כי מזג האוויר היה קיצוני מאוד

משה גפני: היה שרב כבד

סמי תורג'מן: היה שרב כבד ולא רק שהוא היה כבד, הוא התחיל מוקדם מאוד בבוקר, והוא נמשך עד שעות הערב המאוחרות

סמי תורג'מן:  הוא כיסה את כל הארץ, גם במקומות שבהם בדרך כלל לא נמדדות טמפרטורות של 41, 42 מעלות, נמדדו 42 מעלות בבית דגן ובמקומות אחרים

סמי תורג'מן:  הביקוש לחשמל בכל הארץ היה ביקוש חריג ממה שקורה בדרך כלל, וממה שקורה ביום שישי

סמי תורג'מן:  אני אומר פה שלשמחתנו, זה קרה ביום שישי

ולדימיר בליאק: חריג לתקופת מעבר או חריג גם לתקופות השיא?     

סמי תורג'מן: הוא חריג לעונת מעבר, הוא לא חריג לתקופת השיא

ולדימיר בליאק: כלומר, בעונת שיא הייתם עומדים בזה

סמי תורג'מן: בעונת שיא בוודאי שהיינו עומדים

סמי תורג'מן:  שיא הביקוש לחשמל עומד היום על 14,600

סמי תורג'מן:  הביקוש ביום שישי האחרון היה 12,540

סמי תורג'מן:  אנחנו רחוקים ב-2,000 מגה-ואט משיא הביקוש, ולכן לא צריכה להיות לנו בעיה

סמי תורג'מן:  אנחנו הערכנו ששיא הביקוש יהיה 12,200, וכך בנינו את המשק, עם 12,200 לייצור ועוד 1,300 מגה-ואט לרזרבה

סמי תורג'מן:  בפועל, הסטייה שלנו הייתה קטנה – 3%

סמי תורג'מן:  שיא הביקוש היה 12,540 מגה-ואט

סמי תורג'מן:  זאת אומרת, סטייה של 340 מגה-ואט, 3%

סמי תורג'מן:  מנהל מערכת בכל יום, גם ביום חמסין, יודע להתמודד עם פער של 340 מגה-ואט, כי הוא מחזיק רזרבה בהיקף של 1,300

סמי תורג'מן:      היקף התקלות ביום שישי, ככל הנראה בגלל מזג האוויר, גם בחברת החשמל וגם אצל היצרנים הפרטיים, היה עצום, שלא נתקלנו בו בעבר

סמי תורג'מן:  שנית, כל התחנות שמייצרות בגז, הייתה להן הפחתת הספק בצורה משמעותית ביותר

סמי תורג'מן:  מה זאת אומרת הפחתת הספק? אם תחנה יודעת לייצר 350 מגה-ואט, על פי הוראות היצרן, בדרך כלל ביום חם, יש ירידה של 10%

סמי תורג'מן:  חלק מהיחידות ירדו ב-20%, ב-30%

ינון אזולאי: מה קרה? למה?     

סמי תורג'מן: בגלל החום

סמי תורג'מן:  הקירור של היחידות האלה מתבצע על ידי אוויר, והאוויר היה מאוד מאוד חם

סמי תורג'מן:  התחנות לא הצליחו לקרר את האוויר ולייצר את אותו הספק שהן רגילות, וחלק מהיחידות ירדו בהיקפים

סמי תורג'מן:  שני הדברים האלה גרמו לזה שההיצע ירד של החשמל, שעמד לטובת מנהל המערכת ביום שישי, ירד ב-1,900 מגה-ואט

סמי תורג'מן:  600 מגה-ואט ירידה בהספק, ו-1,300 תקלות

סמי תורג'מן:  סך הכול 1,900 מגה-ואט

משה גפני: לא ידעתם שכל זה יכול לקרות? שהאוויר יהיה חם ולא יהיה קירור?     

סמי תורג'מן: לא ידענו שכל זה יכול להיות, כי נתונים כאלה של ירידה בהספק - - -     

אליהו דלל: אנחנו יודעים היום על מזג האוויר שבוע קדימה

אליהו דלל:  באמת, אתם מספרים לנו סיפורים, עם כל הכבוד

אליהו דלל:  לצערי

סמי תורג'מן: אני לא יודע מי אתה

סמי תורג'מן:  אני לא מספר סיפורים

ינון אזולאי: 	זה חבר הכנסת אלי דלל

אליהו דלל: אני חבר כנסת ואני מהנדס במקצועי

סמי תורג'מן: מצוין

סמי תורג'מן:  אני שמח להכיר אותך

סמי תורג'מן:  אני לא מספר סיפור, אני מספר עובדות

סמי תורג'מן:  אם אתה רוצה, אני מוכן לדבר על העובדות

אליהו דלל: אבל מזג האוויר ידוע שבוע מראש

סמי תורג'מן: אם אתה רוצה לרדת לפרטים, אין בעיה, נרד לפרטים

סמי תורג'מן:  התחזית שבוע מראש היא לא תחזית מדויקת

סמי תורג'מן:  התחזית שקיבלנו ביום ראשון הייתה ששיא החום יהיה דווקא ביום חמישי, ולא ביום שישי

סמי תורג'מן:  וגם בין ראשון ליום חמישי, הייתה תנודה גדולה מאוד במזג האוויר

סמי תורג'מן:  אני אומר פה, שבמדינת ישראל, הכלים המטאורולוגים שקיימים לשירות המטאורולוגי לא מספיק טובים ביחס למקומות אחרים בעולם

אליהו דלל: באיזה יום אמרתם לחברת חשמל לא להפעיל טורבינות? הרי אתם נותנים הנחיות לחברת החשמל

סמי תורג'מן: בדרך כלל אנחנו נותנים הנחיה כן להפעיל

סמי תורג'מן:  נתנו הנחיה ביום רביעי בשעה - - -     

אליהו דלל: יפה

אליהו דלל:  אז ביום רביעי ידעתם מה יהיה ביום שישי

אליהו דלל:  זה מה שאני מנסה להגיד

סמי תורג'מן: אני רוצה להשלים את העובדות, כפי שהן

משה גפני: לפני שאתה משלים את העובדות, האם אתה יכול להגיד לוועדה שעשיתם את כל הנדרש, זאת אומרת אמרתם לחברת חשמל: תפעילו את כל מה שיש לכם; אמרתם ליצרנים הפרטיים? האם עשיתם הכול על מנת שלא תהיינה תקלות לציבור בישראל? תפעילו את כל מה שיש

משה גפני:  לא ידעתם, ואתה אמרת את זה, שזה מה שיקרה

משה גפני:  ברגע שראיתם שזה מה שקורה, תפעילו הכול

משה גפני:  אני חושב שכך כל אחד מאיתנו היה נוהג

משה גפני:  היה נותן הוראה ואומר: תפעילו

משה גפני:  יש יום כזה, שהוא לא שגרתי בעונת המעבר, יש הרבה יותר מדיי תקלות, תפעילו את כל מה שיש כדי שלא תיפסק אספקת החשמל

סמי תורג'מן: זאת לא הגישה שלנו

סמי תורג'מן:  אני מסביר

סמי תורג'מן:  הגישה שלנו היא לא להפעיל את כל מה שישי, כי אם אני אפעיל את כל מה שיש, זה יעלה המון כסף למשק החשמל

ינון אזולאי: אתה לא נמצא הרבה בוועדה, ואני מפרש את הרב גפני

קרן ברק: הוא דיבר על רזרבות

ינון אזולאי: אני צודק, נכון?      

משה גפני: כן, בטח

משה גפני:  מה השאלה?     

ינון אזולאי: כשהוא אומר להפעיל את הכול, זה לא להפעיל את כל התותחים שיש לכם

ינון אזולאי:  יש לכם עוד 10%? עוד 20%? הוא שואל האם עשיתם הכול כדי שזה לא יקרה

ינון אזולאי:  זה מה שהוא שואל, והוא לא ביקש שתפעילו את הכול

קרן ברק: אני יושבת-ראש פורום יצרני החשמל הפרטיים

משה גפני: חברת הכנסת לשעבר

קרן ברק: סמי, תגיד כמה יש במשק, מה העתודות, וכמה צריך עוד

קרן ברק:  זאת הזדמנות להסביר איך המשק בנוי וכמה עתודות צריך, וכמה תחנות צריך עוד להקים

קרן ברק:  תסביר להם, כי אם הוא אומר כל מה שיש, הוא לא מבין את התהליך

קרן ברק:  תסביר את זה

סמי תורג'מן: אדוני היושב-ראש, האם הפעלנו את הכול? לא

סמי תורג'מן:  אנחנו לא מפעילים את הכול

סמי תורג'מן:  היינו צריכים להפעיל יותר – הינה, אני אומר לך

סמי תורג'מן:  היינו צריכים להפעיל יותר כדי להתמודד עם האירוע הזה

סמי תורג'מן:  אם היינו יודעים שהיקף התקלות יהיה כזה ושההפחתה בהספק כתוצאה מהטמפרטורה תהיה כזאת, היינו מפעילים יותר

סמי תורג'מן:  לא הפעלנו יותר

ולדימיר בליאק: מה עושים כדי שזה לא יקרה בפעם הבאה?     

סמי תורג'מן: להבא, אנחנו לא ניקח שולי ביטחון רגילים

סמי תורג'מן:  ניקח שוליים כפולים כדי שלא יהיה האירוע הזה

ולדימיר בליאק: זאת המסקנה שלכם מהאירוע הזה?     

סמי תורג'מן: המסקנה שלנו היא שכאשר יש מזג אוויר כזה, להגדיל את שולי הביטחון באופן משמעותי, ויש לזה משמעות כספית

אורית פרקש הכהן: להגדיל את הרזרבה בעצם

סמי תורג'מן: נכון

סמי תורג'מן:  להגדיל את הרזרבה

משה גפני: מר תורג'מן, אני מאוד מכבד אותך

משה גפני:  נפגשנו פה כשהייתה הרפורמה והכול בסר

משה גפני:  אנחנו לא יכולים לעבור על זה לסדר-היום

משה גפני:  לא יכולים לעבור על מצב שבו יש משפחות עם ילדים, חלקן בשבת, חלקן לא בשבת, אבל נמצאות בבעיה כזאת

משה גפני:  אתה יושב כאן – אתה קיבלת את הסמכות מה כן מפעילים ומה לא מפעילים, ואתה אומר: הייתה תקלה

משה גפני:  אנחנו לא הפעלנו, ובפעם הבאה נפעיל

משה גפני:  זה משהו שאנחנו לא יכולים לעבור עליו לסדר-היום

משה גפני:  הרי צריך לתת תשובות לאנשים, אנחנו מייצגים אותם

ולדימיר בליאק: בסוף אתם אנשי המקצוע

משה גפני: כן, בדיוק

ולדימיר בליאק: אתם צריכים לחזות את זה מראש

משה גפני: אני לא יכול להגיד את זה, רק אתה יכול להגיד

ינון אזולאי: בהמשך לדבריך, הרב גפני שאל, וזאת אחת השאלות שעולות תמיד – מי הורה ואיפה לנתק, וגם באיזה שעות? היה פרסום שבשבע זה יסתיים, ואגב, בשבע לא הסתיימה הפסקת החשמל, והחשמל חזר לזרום רק בסביבות שמונה ורבע

משה גפני: חלק אמרו שחיברו את החשמל רק במקומות שומרי שבת, ויש כאלה שאומרים את ההפך, ניתקו דווקא במקומות שומרי שבת

משה גפני:  מי נתן את ההוראה איפה?     

ולדימיר בליאק: יש אפשרות להגדיל את השוליים במהלך האירוע?     

משה גפני: 	שאלה טובה

סמי תורג'מן: מאוד גבולי

קרן ברק: לוקח זמן להפעיל

משה גפני: שאלה מאוד טובה

סמי תורג'מן: אתה יכול להגדיל את השוליים במהלך אירוע בתגובה מיידית, אם יש לך כלים מיידיים

סמי תורג'מן:  כלים מיידיים זה תחנות שהן פיקריות, שהן מגיבות מהר; כלים מיידיים זה סוללות באגירה, וכלים מיידיים זה אגירה שאובה שנמצאת בגלבוע

סמי תורג'מן:  אגירה שאובה תקולה כבר מעל שנה

משה גפני: רגע, תרחיב קצת בעניין הזה

סמי תורג'מן: אגירה שאובה זה פרויקט של ייצור חשמל באמצעות הידרו, מאגר מים עליון בגלבוע, מאגר מים תחתון בעמק בית שאן

סמי תורג'מן:  בין שני המאגרים האלה יש פיר שאפשר להפיל את המים, ולסובב טורבינה, לייצר חשמל

סמי תורג'מן:  היתרון הגדול שלו, הוא שייצור החשמל הוא תוך 60 שניות, והיתרון השני, זה שהוא מוגן מבחינה ביטחונית

סמי תורג'מן:  הפרויקט הזה, שהושקע בו המון כסף והוא בידיים פרטיות, תקול כבר שנה

סמי תורג'מן:  תקול, יש שם תקלות, והם לא מצליחים להתגבר על התקלות

סמי תורג'מן:  הוא עבד כשנה וחצי, ויש איתו תקלה

סמי תורג'מן:  לא מצליחים להתגבר על התקלה, נכון לעכשיו

סמי תורג'מן:       לשאלתך לגבי כלים מיידיים, כלי כזה נותן למפקח הארצי שיושב אצלנו פתרון מעולה

סמי תורג'מן:  אגירה בסוללות ייתן פתרון מעולה

ולדימיר בליאק: יכול להיות שגם אם תיקחו בפעם הבאה שוליים כפולים, תגיעו לאותה תוצאה

סמי תורג'מן: לא

סמי תורג'מן:  אני מעריך שלא

סמי תורג'מן:  אני לא יודע להבטיח כל תרחיש בכל מצב, אבל ברור לי לגמרי

משה גפני: אני חוזר על השאלה שלו

משה גפני:  אם תקרה תקלה מהסוג הזה, כמו שקרתה ביום שישי לפני שבועיים, האם אתם יכולים תוך כדי המציאות הזאת, להגביר את אספקת החשמל?     

סמי תורג'מן: אני מסביר מה הכלים

סמי תורג'מן:  המציאות הזאת קרתה, בין היתר, בגלל שפרופיל התקלות של היחידות היה מאוד גבוה, בגלל שחלק גדול מהיחידות הן יחידות מאוד ישנות

סמי תורג'מן:  הממשלה קיבלה החלטה על שתי תחנות חדשות, וייקח כמה שנים עד שהן יצטרפו

סמי תורג'מן:  בשעה טובה, צריך להגיד

סמי תורג'מן:  יצטרפו שתי תחנות חדשות, וזה חיזוק משמעותי למשק

סמי תורג'מן:  יש יחידות נוספות שמצטרפות, וזה יחזק את המשק

סמי תורג'מן:  אגירה שצריכה להיכנס ב-800 מגה-ואט, זה דבר שיחזק את הכלים שקיימים למנהל המשק, ואני מאמין שעם היערכות טובה יותר, אנחנו יכולים לתת מענה טוב גם במציאות הנוכחית

משה גפני: בעוד שנתיים יהיה טוב, בעזרת השם

סמי תורג'מן: לא בעוד שנתיים

משה גפני: אמרת שזה ייקח שנתיים

סמי תורג'מן: יש דברים שמתווספים

משה גפני: כן, בעוד חצי שנה

משה גפני:  אותנו מעניין מה יקרה בשבוע הבא

משה גפני:  שאל ולדימיר וגם אני שואל את השאלה הזאת

משה גפני:  אם יהיה מצב כזה של מזג אוויר קיצוני, וצריך להוסיף חשמל, האם אתם יכולים לעשות את זה תוך כדי תנועה?     

סמי תורג'מן: אנחנו יודעים לעשות את זה, וזה תלוי מאוד בכשירות של יחידות שלא כולן באחריות שלנו

סמי תורג'מן:  אנחנו עובדים על זה, גם עם חברת החשמל וגם עם היצרנים הפרטיים, כדי להפיק את כל הלקחים מיום שישי האחרון

ינון אזולאי: הוא לא עונה על השאלה מי מורה לנתק

סמי תורג'מן: אתם לא נותנים לענות

סמי תורג'מן:  הניתוק של הקווים ושל השנאים שהתבצע ביום שישי הוא ניתוק מחויב המציאות

סמי תורג'מן:  ברגע שיש ירידה משמעותית בהספק כתוצאה מהתקלות שהיו, אם אנחנו לא ננתק את החשמל אנחנו עלולים להגיע למצב של עלטה בכל הארץ או באזורים נרחבים מאוד בארץ

סמי תורג'מן:  לכן, הניתוק הוא חלק מהשרידות

ינון אזולאי: אבל מי אומר איפה? זאת השאלה

ינון אזולאי:  הרי לא הייתם עושים ניתוק חשמל אם זה לא היה באמת קריטי לעשות

ינון אזולאי:  אנחנו שאלנו שאלה פשוטה, מי נותן את ההוראה איפה לנתק

סמי תורג'מן: תן לי עוד חצי דקה, ואני אענה לך על השאלה

משה גפני: אתה מקבל עוד דקה שלמה

סמי תורג'מן: אנחנו לא יודעים מי נמצא על קו כזה או אחר ספציפי

סמי תורג'מן:  כשאנחנו נמצאים במצב של שמירה על השרידות, מנהל המערכת, המפקח הארצי של החברה, ניתק 12 שנאים בכל הארץ ללא הבדל דת, מין, גזע, יישוב, פריפריה או מרכז כדי להבטיח את השרידות של המערכת

סמי תורג'מן:  הוא לא יודע בכלל מי נמצא על השנאי הזה

סמי תורג'מן:  מה שמעניין אותו, זה שרידות של המערכת, וזה מה שהוא עשה

סמי תורג'מן:  הוא ניתק 12 שנאים, ואם הוא לא היה עושה את זה, היינו נכנסים לעלטה כוללת

משה גפני: זה ברור, בזה אין ספק

משה גפני:  השאלה היא אם יש לו סדרי עדיפויות – פה הוא מנתק, פה הוא לא מנתק?     

סמי תורג'מן: סדר העדיפות היחיד שלו הוא שהוא מסתכל איזה שנאי מועמס במספיק מגה-ואטים, כדי שאם הוא יוריד אותו, הוא יצליח לייצב את התדר

סמי תורג'מן:  כשהוא הסתכל על השנאים בכל הארץ, הוא ניתק בצורה כזאת, בתיאום לאחר מכן עם חברת החשמל של קווים ספציפיים

סמי תורג'מן:  זאת פעולה שעושה חברת החשמל, כדי להבטיח את השרידות של המערכת

ינון אזולאי: אם אנחנו יודעים שרוב הפגיעה הייתה בפריפריה, ולא במקומות החזקים, האם אין שם תשתית מספיק טובה שתחזיק את העומס?     

סמי תורג'מן: לא, זה לא קשור

סמי תורג'מן:  זה לא קשור לתשתית

ינון אזולאי: אני לא אמרתי את זה

ינון אזולאי:  אתה אמרת שהוא מסתכל איפה הוא יכול – איפה שהוא רואה יותר עומס, איפה שהוא רואה יותר סכנה כביכול שהחשמל יקרוס, הוא עושה את זה שם בצורה יזומה

ינון אזולאי:  אני שואל, האם באופן רגיל ויום-יומי, בשגרה, האם יש בפריפריה, היכן שנותק החשמל – זה רוב מה שהיה, זה מה שראינו

ינון אזולאי:  באותה שבת הייתי בשומרה, בגבול, וניתקו אותם עד שמונה ורבע

ינון אזולאי:  אני חושב שאלה המקומות האחרונים שצריך לנתק

ינון אזולאי:  השאלה אם בשגרה לא חסרות להם תשתיות שיוכלו להספיק

ינון אזולאי:  אולי לא מזרימים להם מספיק ולכן הם היו ראשונים? אולי לא ראשונים, אולי היו אחרונים, אבל עצם המחשבה שדווקא שם לנתק? נכון שלא הייתה לו מחשבה שדווקא אותם, אבל כשהוא הסתכל על העומס, יכול להיות שבשגרה אין להם מספיק העברת חשמל

משה גפני: ינון, הוא אמר לך והוא יחזור על זה שוב

משה גפני:  הוא יגיד שזה הולך לפי הנושא המקצועי

ינון אזולאי: בגלל המקצועי, שאלתי אם בשגרה לא חסר

משה גפני: לפי דעתי, חברת חשמל צריכה לדעת יותר מכיוון שהיא מכירה את הצרכנים

משה גפני:  שאלה נכונה, היא נשארת באוויר

אליהו דלל: אדוני היושב-ראש, בנקודה הזאת אני רוצה ממש הערה

אליהו דלל:  אחר כך אני אקבל את זכות הדיבור, אבל הערה

אליהו דלל:  אנחנו מדברים על ניתוק חשמל ואף אחד לא דיבר על נושא התעשייה

משה גפני: תכף, אני נותן להם, לתעשיינים

אליהו דלל: אני אוסיף

אליהו דלל:  יש מפעלים שעובדים באופן רציף, ואם מנתקים להם את החשמל, כדי להחזיר את המפעל בחזרה לפעילות הרציפה שלו, זה לוקח בין 12 שעות ל-48 שעות

אליהו דלל:  ואם אתה בית יציקה, זה קרוב ל-48 שעות

משה גפני: תודה רבה

משה גפני:  שלמה ארביב, נציג הדירקטוריון של חברת החשמל

שלמה ארביב: אני ממלא מקום היושב-ראש

משה גפני: אתה יושב-ראש הדירקטוריון של חברת החשמל?     

שלמה ארביב: אני דירקטור, אבל אני ממלא מקום של היושב-ראש

שלמה ארביב:  זמני, שנתיים בערך

משה גפני: גם אני יושב-ראש ועדת כספים זמני

קרן ברק: אתה לא זמני, אתה נבחרת

שלמה ארביב: יש למה לקוות, אתה אומר

אורית פרקש הכהן: אם אני יכולה להגיד לך, היושב-ראש, אני חושבת שהעובדה שלחברה בסדר גודל כזה יש יושב-ראש זמני תקופה כל כך ארוכה, זה באמת כישלון ממדרגה ראשונה

אורית פרקש הכהן:  חברה כל כך מרכזית במשק צריכה יושב-ראש קבוע

משה גפני: למה אין קבוע?     

אורית פרקש הכהן: מכל מיני סיבות, ואני חושבת שזה לא בסדר

ינון אזולאי: כמה זמן אתה זמני?     

שלמה ארביב: באוגוסט אני אהיה שנתיים

ינון אזולאי: מי היה שר האנרגיה הקודם? למה לא דאגו ששר האנרגיה הקודם או שרת האנרגיה הקודמת יטפלו בזה? אני מאוד כועס על זה

ינון אזולאי:  תמסרו לה בשמי

משה גפני: זאת הערה נכונה

שלמה ארביב: אני עושה כמיטב יכולתי

מאיר פעיל: אגב, הוא יושב-ראש במשרה מלאה

מאיר פעיל:  הוא עושה מעל ומעבר, ומתקבלות החלטות

אורית פרקש הכהן: אין שום טענה אליך, כמובן

מאיר פעיל: מתקבלות החלטות אמיצות מאוד, שבימים כתיקונם לא מתקבלות, אבל אני לא רוצה לדבר בשמו

שלמה ארביב: רציתי לדבר בנושא השקעות

שלמה ארביב:  יש לנו רשת רעועה

שלמה ארביב:  בניגוד למה שאמרת קודם, שאתה חושב שאנחנו מדינה מתקדמת בנושא הזה – אנחנו לא

משה גפני: אני לא אמרתי את זה

משה גפני:  אמרתי שאנחנו מדינה מודרנית, מדינה מתקדמת, לא אמרתי בעניין הזה

משה גפני:  את הבעיות אני מכיר, אז לא אמרתי את זה

שלמה ארביב: סליחה

משה גפני: אני שואל למה

משה גפני:  הרי אנחנו מדינה שיש לה הכלים להתקדם

שלמה ארביב: הרשת רעועה מכיוון שמ-2012 כשהיה המשבר הגדול של הגז, העדיפו פחות להשקיע ברשת

שלמה ארביב:  הרשת די הוזנחה, ויש על זה דוח של מבקר המדינה

שלמה ארביב:  אתה יכול לראות את זה שם

שלמה ארביב:  צריך לתקן את מה שלא השקיעו ברשת, ויותר מזה

שלמה ארביב:       במספרים, הולכים להשקיע בעשור הקרוב פי 5 ברשת ממה שהשקיעו בעשור הקודם

שלמה ארביב:  צריך לזכור שהרשת התקדמה והיא הופכת להיות מרכיב חשוב בניהול של הכנסת אנרגיות מתחדשות

שלמה ארביב:  כדי להכניס אנרגיות מתחדשות, אנחנו צריכים לפתח את הרשת, ולפתח אותה פי 5

שלמה ארביב:  כשאנחנו נשקיע ונפתח את הרשת כמו שצריך, הרבה מדקות אי-האספקה ייעלמו

שלמה ארביב:  תמיד יהיו תקלות

משה גפני: מה צריך לעשות כדי להתקדם עם זה? קודם דובר על נושא החקיקה

שלמה ארביב: קודם כול, יש סנכרון

שלמה ארביב:  רשות החשמל בהחלט מתכננת את הנושא הזה

משה גפני: את זוכרת, הסמנכ"לית, שאת צריכה להגיד לי תאריך בסוף הישיבה? בסדר

שלמה ארביב: חברת חשמל מתנהלת כחברה עסקית לגמרי

שלמה ארביב:  יש לה היום חובות של 36

שלמה ארביב: 5 מיליארד שקלים למערכת הבנקאית, לאגרות חוב וכל מה שקשור בזה

שלמה ארביב:  אנחנו מדורגים ואנחנו מממנים את עצמנו

שלמה ארביב:  מגייסים את הכסף

שלמה ארביב:  הגענו היום לקצה היכולת מול חברות הדירוג ביחסים הפיננסיים בגלל החוב הזה, של 36

שלמה ארביב: 5

שלמה ארביב:  כדי לשמור על היכולת שלנו לגייס כסף – אנחנו לא יכולים לגייס עוד ולהביא כסף

שלמה ארביב:  לא יכולים

שלמה ארביב:  אנחנו צריכים שיבינו שאנחנו מנוהלים מבחינה פיננסית נכון

שלמה ארביב:  בשביל זה, יצטרכו הרבה כסף

שלמה ארביב:  צריך להקצות נכון את הכסף שמגיע מכל מיני מקומות

שלמה ארביב:  לדוגמה, את מה שיגיע עכשיו ממכירת אשכול, ואני מדבר על עוד דבר שבפתח –

שלמה ארביב: יש את מכירת רידינג

שלמה ארביב:  לא נותנים שם לבנות תחנה, לא נותנים לעשות כלום

קרן ברק: קדימה, תמכרו

שלמה ארביב: היא הולכת להיות לנדל"ן

משה גפני: למה לא מוכרים?     

קרן ברק: צריך

קרן ברק:  זה חלק מהרפורמה

משה גפני: העיקר שאת שדה דב מוכרים?     

שלמה ארביב: אני לא אתן לך את התשובה, כי אני לא יודע

שלמה ארביב:  כסף של חברת חשמל יכול להגיע משני מקורות – ממכירת נכסים

שלמה ארביב:  עשינו את זה והגיע הכסף

שלמה ארביב:  ורוב הכסף הלך להורדת התעריף, אגב

שלמה ארביב:  אנחנו צריכים להבין שההקצאה הזאת צריכה להיות נכונה, כי אנחנו לא רוצים להרוויח לירה ולבזבז מיליון

שלמה ארביב:  אנחנו צריכים להשקיע את הכסף בתבונה, כדי שהרשת תהיה מספיק חזקה וטובה, כדי שהחשמל במדינת ישראל יתנהג כמו שצריך

משה גפני: תודה רבה

משה גפני:  אורית, אני רוצה לבקש ממך, בגלל שהיית יושבת-ראש רשות החשמל

משה גפני:  מה צריך עשות כדי להוריד מחירים? את בשני כובעים

אורית פרקש הכהן: אני חייבת להגיד לך שמבחינתי, וגם בגלל הרקע שלי, משק החשמל חייב להישאר משק מתומחר כלכלית

אורית פרקש הכהן:  הוא משק סגור שמחזיק היום, כמו שנאמר כאן, נתח מאוד משמעותי של ייצור חשמל פרטי, של תעשייה סולרית

אורית פרקש הכהן:  משק שהוא אחד הכי כבדים מבחינת ההיקף הכלכלי שלהם

אורית פרקש הכהן:  תחנת כוח ממוצעת עלתה בתקופתי מיליארד דולר בערך, זה סדר הגודל

אורית פרקש הכהן:  אחוז אחד בהעלאת תעריף החשמל לכאן ולכאן הוא בין 250 ל-300 מיליון שקלים, תלוי בסך כל השוק, לכן יש כאן כלי ומאוד מאוד חשוב שהוא לא יהפוך לפוליטי

אורית פרקש הכהן:  ראינו את זה במדינות אחרות, ומשקי חשמל פשטו את הרגל, כשהתחילו להטיל עליהם כל מיני סבסודים

אורית פרקש הכהן:       הרפורמה במשק החשמל יצרה מבנה, שבמסגרתו, תחנות כוח שנמכרות אמורות לחזור לצרכן, באיזושהי חלוקה שהרפורמה קבעה, בחלוקה מסוימת בין הציבור לבין חברת החשמל

אורית פרקש הכהן:  והציבור חד-משמעית חייב ליהנות מפירות המכירה הזאת

משה גפני: יצא מכרז על תחנת אשכול, כנראה זה יסתיים בימים הקרובים

משה גפני:  אם אכן יתברר שיש רווח גדול מהמכירה הזאת - - -     

קרן ברק: זה מוריד את מחיר החשמל

קרן ברק:  אלה בדיוק הדברים שמורידים את מחיר החשמל

אורית פרקש הכהן: קודם כול, המכירה הזאת לא הושלמה עדיין וכמו שאומרים, את הכסף סופרים במדרגות

אורית פרקש הכהן:  המחיר שם גבוה וצריך לראות שעומדים בכל התנאים האלה

אורית פרקש הכהן:  בסוף זה האירוע, ומי שקובע בסוף כמה הולך לצרכי משק החשמל, זה גוף שנקרא רשות החשמל

אורית פרקש הכהן:  עם כל הכבוד, הרב גפני, אני לא חושבת שזאת החלטה שוועדה בכנסת צריכה לקבל

אורית פרקש הכהן:  יש כאן משק מאוד מורכב, ואם אני לא טועה, גם מבחינה משפטית זה בסמכות רשות החשמל

משה גפני: תגידי, מה אנחנו צריכים בכלל לעשות בכנסת? אנחנו לא יכולים לגעת בנושא של המשכנתאות ולא יכולים לגעת בבנקים, ולא יכולים לגעת בחברת החשמל מכיוון שיש את רשות החשמל

משה גפני:  מה נעשה פה?      

ינון אזולאי: רפורמה משפטית

משה גפני: מה נעשה? אני חושב שאנחנו צריכים לדרוש מרשות החשמל, שהכסף שמגיע ממכירות של נכסים, צריך להוריד את התעריפים

משה גפני:  זה מה שהם התחייבו

אורית פרקש הכהן: קודם כול, אני אגיד לך מה הממשלה יכולה לעשות

משה גפני: היום את צריכה להיות איתי

משה גפני:  את באופוזיציה

אורית פרקש הכהן: קודם כול, אני איתך, אבל יש דברים שהממשלה יכולה לעשות

אורית פרקש הכהן:  בנושא התחרות שנכנסה, זה הוריד הרבה מאוד מהחשיפה הפיננסית לחברת החשמל, והיא הייתה מאוד גדולה

אורית פרקש הכהן:  לשר יש יכולת להוריד את הכנסות המדינה ממיסים בגין התייקרויות דלק

אורית פרקש הכהן:  הרי הפחם קפץ בצורה בלתי רגילה, והשפיע דרמטית על התעריף

אורית פרקש הכהן:  שרי אוצר צריכים להוריד את ההכנסות האלה מהמיסים על הדלקים

אורית פרקש הכהן:  אגף תקציבים לא אמור ליהנות, בעיניי, מקפיצה מלאכותית של מאות מיליוני שקלים

אורית פרקש הכהן:  יש לנו את הצעת החוק על הבנקים, שמחכה פה ותסייע לציבור

אורית פרקש הכהן:  אתה יודע טוב מאוד שיש לנו בעיות קשות ביוקר מחייה בנושא מוצרי צריכה ותמרוקים

אורית פרקש הכהן:  יש לנו הרבה מאוד מה לעשות, וכמובן, בנושא הזה צריך לוודא שפירות המכירה של תחנות הכוח חוזרות לציבור, אבל על ידי גוף מקצועי

משה גפני: באחת השיחות שיהיו לי איתך אני הולך להגיד לך – את הרי מכירה את זה בגלל שהיית בצד השני – שבמשך השנים קיבלתי את ההנחיה שצריך לתת לגופים מקצועיים לטפל בבעיות

משה גפני:  לא ראיתי את הרווח הגדול

משה גפני:  כשאנחנו, הפוליטיקאים, עסקנו בזה, לא היו קפיצות כאלה במחירים, לא היה מצב כזה ביוקר המחיה

משה גפני:  לא היה בחשמל, בארנונה, במים, בהכול

משה גפני:  לא היה

משה גפני:  תאמיני לי, אני כבר רואה את זה במבט היסטורי

אורית פרקש הכהן: כשאני הייתי רגולטורית, מחירי החשמל עלו בעשרות אחוזים בגלל המשבר שהיה עם הפיצוץ בסיני

משה גפני: ברוך השם, העבירו את תאגידי המים ואפשר לנסוע לחוץ-לארץ ולשבת במשרדים מפוארים, ואנחנו משלמים את המחיר

אליהו דלל: אדוני היושב-ראש, אני רוצה לחזק את דבריך בנושא ההתפלה

אליהו דלל:  למעלה מעשור היה צריך ללחוץ על האוצר כדי לקדם את נושא ההתפלה

אליהו דלל:  למעלה מעשור

אורית פרקש הכהן: בדבר אחד אתה מאוד צודק

אורית פרקש הכהן:  אני, כרגולטורית, כשהייתי צריכה להוזיל את תעריף החשמל, תמיד היו לחצים כבדים לא לעשות את זה, ודרך אגב, מהדרג הפוליטי

אורית פרקש הכהן:  בגלל זה יש רשות חשמל, ואתה תעשה את הפיקוח שאתה צריך לעשות

אורית פרקש הכהן:       הנושא של פיתוח רשת החשמל – אתה יודע, אני מגיעה לפה ושומעת את אותם הדיבורים, אותן המנגינות

אורית פרקש הכהן:  הפיתוח של משק החשמל במדינת ישראל הוא אתגר שמלווה את מדינת ישראל, לדעתי כבר מעל עשור

אורית פרקש הכהן:  אני זוכרת את זה

אורית פרקש הכהן:  יש בעיות קשות בפיתוח הרשת, דבר שגם מעכב את התעשייה הסולרית וגם מייצר הרבה בעיות של אמינות ברשת

אורית פרקש הכהן:  אני חושבת שזאת לא רק בעיה של כסף

אורית פרקש הכהן:  אנחנו ברשות החשמל, אז, בזמנו, העברנו הרבה מאוד כספים, ויש בעיה בפיתוח רשת החשמל במדינת ישראל

אורית פרקש הכהן:  באמת, כדאי לעשות על זה דיון לעומק

אורית פרקש הכהן:       אני רוצה לנצל את ההזדמנות ולהפנות בקשה למנכ"ל חברת חשמל, שאני מעריכה

אורית פרקש הכהן:  היא קשורה להגעה, שאנחנו מאוד מקווים שתתרחש, של חברת אינבידיה לישראל

מאיר פעיל: זה קיבל מענה

אורית פרקש הכהן: יופי

אורית פרקש הכהן:  החברה הזאת הולכת להגיע לארץ, חברה מובילה בתחום הבינה המלאכותית

אורית פרקש הכהן:  היא תקדם אותנו מאוד, והיא צריכה מענה לחיבור לחשמל ביוקנעם, או אינני יודעת איפה

אורית פרקש הכהן:  אני מאוד אשמח שתנסה לסייע בעניין הזה

משה גפני: תודה רבה

משה גפני:  התעשיינים, אם אפשר בקצרה, בבקשה

גבי ביטון: שלום, אני יושב-ראש ועדת האנרגיה בהתאחדות התעשיינים

גבי ביטון:  נושא ההפרעות – חבר הכנסת אלי דלל סיכם את זה הכי יפה, בכל שנייה שנופל לנו חשמל, יש בעיה בקווי הייצור ובעיה להעלות את זה בחזרה

גבי ביטון:  אני רוצה להצטרף לחברת הכנסת גם בנושא התעריפים, לא רק ההפרעות

גבי ביטון:  חבר'ה, הפחם עלה, ורשות החשמל העלתה לנו את המחיר לשמיים

גבי ביטון:  הפחם ירד, והירידה במחיר בכלל לא פרופורציונלית

גבי ביטון:  למה? למה? די לשחוט אותנו, די לעשוק אותנו

גבי ביטון:  גם את הצרכן הפרטי וגם את התעשייה

גבי ביטון:       דבר נוסף, רשות החשמל אישרה לנגה 400 מיליון שקל עלות תיאורטית

גבי ביטון:  שום הסבר ל-400 המיליון האלה

גבי ביטון:  400 המיליון האלה נופל עלינו כתעשיינים וגם עליכם כצרכנים פרטיים

גבי ביטון:  ממש לא במקום

גבי ביטון:  לא נכון, לא צודק ואנחנו משלמים בצורה דרסטית על נושא החשמל

גבי ביטון:  אפשר לשפר, אפשר לעשות, ואנרגיה מתחדשת זה מצוין

גבי ביטון:  עד שהיא תהיה שם, כמה שיותר גז טבעי, לרוץ איתו ולהפעיל תחנות, ולשדרג תחנות

גבי ביטון:  אחרת אנחנו נמשיך לסבול

קרן ברק: תגיד: להקים תחנות

משה גפני: תודה רבה

משה גפני:  רשות החשמל, בבקשה

איתי גוטגליק: שלום, אני ראש אגף מקרו

איתי גוטגליק:  דיברו פה על הרבה דברים, ואני אתייחס לתעריף

איתי גוטגליק:  באמת, כמו שאמרה חברת הכנסת, תחנת אשכול זה כרגע בכותרות, ובעוד כמה ימים חברת החשמל תפרסם תוצאות רשמיות

איתי גוטגליק:  אנחנו לא צריכים שהוועדה בכנסת תגיד לנו שצריך להוזיל את התעריף

איתי גוטגליק:  אנחנו יודעים שמה ששייך לצרכנים – שייך לצרכנים

משה גפני: מה נגיד לכם? רק מה נשמע?     

איתי גוטגליק: לא, זה בסדר

איתי גוטגליק:  אתם יכולים להגיד לנו מה שאתם חושבים

משה גפני: אנחנו נגיד מה שאנחנו חושבים

משה גפני:  אנחנו מינינו אתכם

משה גפני:  מה זה לא נגיד? אנחנו רוצים להוזיל את התעריף

איתי גוטגליק: אנחנו נוזיל את התעריף, ואנחנו מודעים לזה שכסף ששייך לצרכנים – שייך לצרכנים

משה גפני: זה נשמע כאילו אתה אומר: הוועדה בכנסת לא תגיד לנו

איתי גוטגליק: אני מתנצל

משה גפני: היא לא רק לא תגיד לנו

משה גפני:  היא תגיד ועוד איך

משה גפני:  היא לא רק תגיד, יש לה גם שיניים והיא גם תוכל לכפות עליכם

משה גפני:  מה זה הדבר הזה? 

איתי גוטגליק: אני מתנצל אם הובנתי לא נכון

איתי גוטגליק:  הכוונה שלי הייתה שאנחנו יודעים שכאשר יש כסף שמגיע לצרכנים, הכסף מגיע לצרכנים

איתי גוטגליק:  עשינו את זה בעבר, כששר האוצר ביטל את צו הבלו על הפחם

משה גפני: המכרז של אשכול, אם אכן יתברר שהמכרז הוא טוב, המחיר גבוה וכולי, אתם תוזילו מחירים? תורידו תעריפים?     

איתי גוטגליק: אנחנו נעשה את השקלול וכן, הכסף יתגלגל לצרכנים

ינון אזולאי: תוך כמה זמן נדע את זה?     

איתי גוטגליק: כשתהיה סגירה פיננסית של תחנת אשכול, בערך תוך חצי שנה

איתי גוטגליק:  הכסף יגיע, ומה שמגיע לצרכנים – יגיע לצרכנים

משה גפני: מה לגבי התעשיינים?     

איתי גוטגליק: לגבי הפחם, בכל חודש אנחנו משקללים ואנחנו מדווחים

איתי גוטגליק:  הכול שקוף

איתי גוטגליק:  יחד עם הפחם עלה מדד המחירים, עלה שער הדולר

איתי גוטגליק:  הכול שקוף, וכרגע יש לנו מתודולוגיה סדורה מתי אנחנו מעלים, מתי אנחנו מורידים

איתי גוטגליק:  כשהייתה ירידה של 3

איתי גוטגליק: 5% – אנחנו הורדנו

איתי גוטגליק:  עכשיו אנחנו עדיין לא שם

איתי גוטגליק:  ברגע שזה ירד ל-3

איתי גוטגליק: 5% לפי המתודולוגיה הסדורה - - -     

גבי ביטון: אולי תשנו את אמות המידה? אם נופל החשמל, יש לחברת החשמל מרחב ענק כזה, והפיצוי לא מגיע

גבי ביטון:  וזה לא הוגן

משה גפני: אנחנו נמשיך לדון בעניין הזה, ונבקש תשובה לגבי הנושא של התעשיינים

משה גפני:  חלק מהדיונים שלנו כאן הם כדי לאפשר לתעשיינים להמשיך להתקיים

משה גפני:       קרן ברק, אם אפשר בקצרה

קרן ברק: אני יושבת-ראש פורום יצרני החשמל הפרטיים

קרן ברק:  רק בשביל לסבר את האוזן, חברת החשמל מייצרת היום 50% מהחשמל במדינת ישראל, 40% מייצרות תחנות הכוח הפרטיות שאני עומדת בראש הפורום שלהן, ו-10% זה אנרגיות מתחדשות

קרן ברק:  נגה קמה כחלק מהרפורמה

קרן ברק:  ברגע שהוצאת מחברת החשמל חלק ארי מהפעילות שלה, היה צריך להוציא ממנה גם את ניהול המערכת כדי שזה יהיה מאוזן, שיוכלו לאזן בוויסות של חלוקת החשמל בין השוק הפרטי לחברת החשמל

קרן ברק:  זה חלק מהרפורמה

קרן ברק:  אי-אפשר היה לעשות רפורמה בלי להוציא את ניהול המערכת, שמחלקת את צריכת החשמל ואספקת החשמל לאחת מהחברות היצרניות, אחרת זה לא היה קורה

קרן ברק:  לכן, מאוד חשוב להבין את זה

קרן ברק:       חשוב גם להבין שמכירת אשכול, ולא משנה מי יהיה הזוכה שלה, בוודאי שהיא תיטיב עם הצרכן

קרן ברק:  זה גם חלק מהרפורמה, שחלק מהמכירה יחזור לצרכן

קרן ברק:  מתי תיסגר הסגירה הפיננסית? אלה עניינים טכניים, אבל זה מה שחשוב

קרן ברק:       האירועים האחרונים שקרו במשק החשמל מסבירים לך את הצורך ברזרבות

קרן ברק:  יצרני החשמל הפרטיים אומרים כבר כמה וכמה שנים, שצריך להקים עוד ועוד תחנות כוח

קרן ברק:  זה האירוע

קרן ברק:  אנחנו יודעים שצריכת החשמל במדינת ישראל הולכת וגדלה

קרן ברק:  גם, ברוך השם, גם בגלל גידול טבעי שבו אנחנו מובילים בעולם – ברוך השם, וטוב שכך – אבל גם בגלל שהכול מתחיל להיות מחושמל

קרן ברק:  הרכבות, הרכבים, האוטובוסים

קרן ברק:  צריכת החשמל הולכת ועולה

קרן ברק:  מחיר הטעות, המחיר המשקי, הכלכלי של טעות של טעות ברגע שיש חוסר בחשמל, הוא שולי לעומת מחיר הטעות אם יש עודף בחשמל

קרן ברק:  תשלם קצת יותר כסף, אבל שיהיו לך יותר תחנות

קרן ברק:  אתה תרוויח גם בתחרות בתוך משק החשמל, תקים עוד תחנות, תהיה לך גם יותר תחרות, גם המחיר לצרכן יירד וגם לא יהיו לך הפסקות חשמל

קרן ברק:       חברת נגה אומרת בעצמה, בתחזיות שלה, שעד 2035 צריך עוד שבע-שמונה תחנות חדשות

קרן ברק:  בשבוע שעבר אישרו שתי תחנות

קרן ברק:  שתי תחנות

קרן ברק:  זה הכול

קרן ברק:  אנחנו אומרים שצריך שבע-שמונה בדיוק בשביל שלא תשב פה ותגיד שיש הפסקות חשמל

קרן ברק:  אתה צריך את זה למען המדינה, כדי שיהיה לך גם חשמל, שלא יהיו הפסקות חשמל וגם תחרות במשק הזה

קרן ברק:  זה מה שצריך לצאת מהדיון הזה, זה מה שצריך לצאת ממנו

משה גפני: תודה רבה

משה גפני:  אלי דלל, בבקשה

אליהו דלל: תודה לך, אדוני היושב-ראש

אליהו דלל:  קודם כול לשפיגלר, אני רוצה לאחל לך הצלחה

אליהו דלל:  אני יודע שאתה איש עם תודעת שירות מדהימה, ואני מקווה שתכניס את זה בחברת החשמל

אליהו דלל:  ואני יודע שאתה כבר מתחיל לעשות את זה, אז תודה רבה לך

אליהו דלל:       אדוני היושב-ראש, קשה לי להבין למה תעריפי החשמל גבוהים יחסית למה שיש בארץ

אליהו דלל:  אפשר להוזיל אותם

אליהו דלל:  אנחנו מעצמת גז, והמחיר של הגז יותר זול מהפחם

אליהו דלל:  קובעים היום את תעריפי החשמל על פי הפחם ולא על פי הגז

אליהו דלל:  אנחנו מעצמת שמש, נכון? נכון שאין לנו שמש 365 יום בשנה, אבל יש לנו לפחות 250 יום בשנה עם שמש

גבי ביטון: 2,000 שעות

אליהו דלל: זה בדיוק אותו הדבר

אליהו דלל:  תכפיל את זה בשמונה שעות, וקיבלת 2,000

אליהו דלל:  אני לא טועה, אפילו דייקתי

אליהו דלל:  מדובר פה על תקלות או תיקול של כאלה שמשתמשים במפלי מים ובמשך שנה לא עושים איתם שום דבר

אליהו דלל:  אני חושב שהתעריף היום גבוה

אליהו דלל:  אני לא רוצה לסבסד, ובשום פנים ואופן לא צריך לסבסד

אליהו דלל:  גם לא את מחירי המים

אליהו דלל:  מחירי המים גבוהים, ואם אתה משווה את תעריפי המים של ההתפלה, ההתפלה עולה פחות מדולר

אליהו דלל:  פחות מדולר

אליהו דלל:  אין מחסור של מים

אליהו דלל:  אם לוקחים את כל המתקנים, זה שני דולר

אליהו דלל:  אנחנו משלמים היום 4 דולר למטר קוב

אליהו דלל:  זה לא הגיוני

אליהו דלל:       גם בחשמל

אליהו דלל:  אם ישנו את הקריטריונים שלהם, ואפשר לשנות אותם כי מחיר הפחם הוא כבר לא שיקול

אליהו דלל:  כמה מייצרים היום חשמל בפחם? 20%?     

קריאה: 23%

אליהו דלל: לא טעיתי

אליהו דלל:  תאמין לי, אני לא טועה

אליהו דלל:  אם יפעילו חלק מהטורבינות האלה – אני יודע שאנחנו צריכים חלק לחירום – אבל אם יפעילו חלק בגז, אין שום סיבה לא להוריד את תעריפי החשמל

אליהו דלל:  מי כמונו יודע שיוקר המחייה תלוי במים ובחשמל

אליהו דלל:  עם כל הכבוד לכולם, אנחנו יודעים שאם תוזיל את מחיר החשמל, זה יהיה פחות בדלק ופחות בתעשייה ופחות במשקי הבית, וזה יעזור לא מעט

אליהו דלל:       אני חושב שאנחנו צריכים להפעיל גם את ועדת הכלכלה וגם את ועדת הכספים, ולהיכנס פנימה לתעריפים

אליהו דלל:  שאלת קודם את יו"ר רשות החשמל הקודמת

אליהו דלל:  היא יודעת לענות – לדעתי היא יודעת, אבל היא לא עונה

אליהו דלל:  צריך לדרוש לדעת מה הקריטריונים שלפיהם קובעים את התעריפים, ולשנות את הקריטריונים

משה גפני: תודה רבה

משה גפני:  ינון, בבקשה

ינון אזולאי: אני אשתדל לקצר

ינון אזולאי:  מאיר, אתה אומנם נכנסת רק בשנה האחרונה, ואמרת שכולם עשו עליהום על חברת החשמל

ינון אזולאי:  אני חייב להגיד לך שחברת חשמל קנו את העליהום הציבורי עליה בזכות ולא בחסד, עד שבאה חברת נגה והתחלקה איתם בביקורת

ינון אזולאי:  במשך שנים, עד היום, יש הרבה דברים שבהם הם אטומים לאזרח

ינון אזולאי:  אתה, כמי שבא מהביטוח הלאומי, אתה רואה

ינון אזולאי:  דיברנו על כמה דברים וגם עשית כמה שינויים בעניין הזה

ינון אזולאי:  אני לא מרחם על חברת החשמל, למרות שהיום אתה נמצא שם כמנכ"ל

ינון אזולאי:  הם קנו את זה בזכות ולא בחסד את הביקורת הציבורית שיש על חברת החשמל

ינון אזולאי:  אנחנו זוכרים את הימים שהיו מחלקים חשמל רק לעצמם, ומשפחות נזקקות וחלשות – היו מנתקים אותן בלי רחמים

ינון אזולאי:  בואו נשים את הדברים בפרופורציות הנכונות

ינון אזולאי:       קראתי בדה-מרקר שפנו לנגה ושאלו אותם אם הם יכולים לעמוד בעומס, ואמרו להם: כן

ינון אזולאי:  דיברו איתם לפני זה

ינון אזולאי:  ולאחר מכן, ברגע האמת – קרס

ינון אזולאי:  זה יכול להיות, אבל אם נסתכל שנה אחורה, באוגוסט, אתם המלצתם אז על 12,700 מגה-ואט, ובסופו של דבר השתמשו בכ-15,000

ינון אזולאי:  זה הביא אותנו לקצת יותר מ-20%

ינון אזולאי:  כלומר, יכולתם להתמודד עם עוד 20% בתקופת מעבר, כשהנפילה הייתה כ-30%

ינון אזולאי:       אני לא מבין איך זה קורה, אבל זה קורה במשך כל כך הרבה שעות

ינון אזולאי:  נכון שהצעתם לחסוך, ובכל שנה רוצים לחסוך בחשמל, אבל הציבור משלם

ינון אזולאי:  הציבור משלם חשמל ויקר

ינון אזולאי:  לא יכול להיות שנבקש מהציבור כל פעם – תתחשבו, תעשו

ינון אזולאי:  התחנות בחדרה בבנייה, אבל הכול תקוע

ינון אזולאי:  למה? אני מפנה את השאלה גם למאיר

ינון אזולאי:  למה התחנה בחדרה תקועה? בכל יום משנעים מאות משאיות

ינון אזולאי:       שלום למרכז הקואליציה, אלי רביבו

אליהו (אלי) רביבו: ברשותכם, מחילה על האיחור

אליהו (אלי) רביבו:  אומר ינון, מורי ורבי, שלום, כאילו עכשיו חזרתי מחוף הים

אליהו (אלי) רביבו:  יצאתי באמצע הוועדה שלי ואני בדרכי לוועדת החוץ והביטחון, אבל אני לא יכול לדלג על זה, ולכן באתי

ינון אזולאי: אף פעם לא בדקתי אם אתה עם כובע שמש או בלי

ינון אזולאי:       אני אומר, הביקורת צריכה להיות גם על זה

ינון אזולאי:  אמרת לנו שיש בגלבוע תחנה

ינון אזולאי:  הבעיה כספית? טכנית, לא מצליחים? זה גם דבר הזוי

סמי תורג'מן: זאת לא בעיה כספית

סמי תורג'מן:  זאת תחנה שהיא בידיים פרטיות

ינון אזולאי: אין בעיה, לפעמים אפשר לעזור גם לידיים פרטיות

ינון אזולאי:  יכול להיות

ינון אזולאי:  השאלה אם זאת בעיה כספית

סמי תורג'מן: לא כספית

סמי תורג'מן:  טכנית

ינון אזולאי: צריך למצוא פתרון, כי אם זה נותן פתרון, אפילו חלקי, אבל משמעותי, זה יכול לעזור

ינון אזולאי:  אותה חברה שלוקחת על עצמה, פתאום זה לא משתלם לה? אולי שתפנה את המקום

ינון אזולאי:       אדוני היושב-ראש, אנחנו ככנסת צריכים לבקר את עבודתה של הממשלה, של החברות הממשלתיות, של כולם

ינון אזולאי:  כאזרחים, כצרכנים, אנחנו לא צריכים לקבל פנייה שאומרת תחסכו בחשמל

ינון אזולאי:  אנחנו משלמים על החשמל הזה

ינון אזולאי:  משפחה חלשה שחסכה בחשמל ואחר כך ניתקו לה את החשמל, אף אחד לא בא לעזור לה

ינון אזולאי:  לכן אני אומר, אנחנו משלמים טוב על החשמל

ינון אזולאי:  הייתה הבטחה, כמו שאמרת, לעצור את המחירים

ינון אזולאי:  לפי מה שאמרו, בסוף השנה אולי יחלקו בחזרה לציבור, אבל תכלס, הציבור צריך לקבל חשמל, ולא משנה איפה הוא גר

ינון אזולאי:  לא מעניין אותי אם הוא גר בתל אביב, אם הוא גר על גדר המערכת ואם הוא גר בנגב

ינון אזולאי:  זה לא משנה איפה הוא גר

ינון אזולאי:  כולם משלמים חשמל על כל פיפס הכי קטן, גם על האחזקה של החשמל

ינון אזולאי:  הגיע הזמן שיקבלו חשמל כמו שצריך

משה גפני: תודה

משה גפני:  מאיר שפיגלר, לפני שאתה מדבר, העלית את עניין החקיקה

משה גפני:  אני רוצה לדעת מתי משרד האנרגיה מתכוון להביא את החוק הזה כדי לתת תשובה על מה שהעלית

רונן צור: אני בודקת עכשיו עם גורמי המקצוע

רונן צור:  כמו שאמר עידו מאגף תקציבים, זאת חקיקה מאוד מאוד מורכבת בכניסה למקרקעין, לגבי זכויות המקרקעין, כבוד יושב-הראש, וזה צריך להיעשות בצורה מאוד מאוד מדודה

רונן צור:  יצרנו קשר שוב עם משרד המשפטים

ינון אזולאי: כבר היה תקדים

רונן צור: כמו שאמר עידו, כבר היום יש אפשרות כניסה למקרקעין של חברת החשמל, ומדובר בתוספת שהחברה הציפה

רונן צור:  אני מציעה, כבוד היושב-ראש, ככל שתרצה, אפשר לקיים דיון אצלך יחד עם הגורמים הממשלתיים

רונן צור:  באמת מדובר באירוע מאוד מאוד מורכב, עם היבטי מקרקעין וזכויות פרט נרחבות

משה גפני: זאת תשובה לא מספקת

משה גפני:  אני רוצה תאריכים, גם עם אגף התקציבים וגם עם חברת החשמל

משה גפני:  אני מבקש שתהיה ישיבה אצלי תוך שבוע, ותביאו את כל המועדים

משה גפני:  אני רוצה לדעת מתי העניין הזה מתקדם

משה גפני:  אני לא מתכוון להרפות מזה

משה גפני:  מה זה הדבר הזה?     

רונן צור: בסדר גמור

ינון אזולאי: תשובה יותר רצינית הייתה יכולה להיות שיש שם כבר מים, ולהעביר שם חשמל זה מסוכן

מאיר פעיל: לא, יש לזה מענה

דוד מור: בהמשך למה שאמרה שרון, לא הספקתי לפרוט בהתחלה בדיוק את המצב היום, ובאמת למה זה לוקח זמן

דוד מור:  אנחנו רוצים לקדם את זה כמה שיותר מהר, ותוך שבוע, כמו שביקשת, ננסה לבוא

משה גפני: אני מבקש לזמן אותם לישיבה תוך שבוע

משה גפני:  אני רוצה תשובות מדויקות

משה גפני:  אם לא תהיינה תשובות מדויקות, אני אכנס את הוועדה מחדש ואגיד את כל הדברים האלה

משה גפני:  זה מתחיל להיות מחדל

משה גפני:  למה זה מתחיל להיות מחדל? מכיוון שכל עוד הכול התנהל נורמלי – בסדר, יש חוק, אין חוק – אבל זאת הפכה להיות בעיה של כל אזרחי המדינה

משה גפני:  יושב בן אדם בטבריה ולא יודע – יהיה חם, פתאום ינתקו לו את החשמל

משה גפני:  זה כישלון שלכם

דוד מור: יכול להיות

דוד מור:  חשוב לציין שלחברת חשמל יש היום אפשרות להיכנס למקרקעין, והיא פשוט דורשת אישור של פקיד ברשות החשמל

מאיר פעיל: מה אתה שח?     

גרשון ברקוביץ': היא לא מעשית

משה גפני: מאיר, זאת ועדת הכספים פה, לא דירקטוריון חברת החשמל

משה גפני:  נשמע את מאיר שפיגלר ונראה איך הוא יכול להיכנס לחצר שלך, בלי שיש חוק

משה גפני:  אתה צריך לענות על כמה דברים

מאיר פעיל: רשמתי את הכול

משה גפני: וגם למה ניתקתם בגני תקווה

משה גפני:  לא, בגני תקווה לא ניתקתם

מאיר פעיל: לא, לא

מאיר פעיל:  זאת הייתה תקלה

משה גפני: למה לא ניתקתם בתל אביב?      

ינון אזולאי: הם ניתקו בדרום תל אביב

אליהו (אלי) רביבו: צריך לומר את האמת, מערכות החשמל, מערכות הייצור בקריסה טוטאלית

אליהו (אלי) רביבו:  טוטאלית

משה גפני: אתה בא עכשיו, אחרי שכולנו אמרנו את זה? מאיר, בבקשה

מאיר פעיל: ברשותך, אני אשאיר את הנושא של התעריפים ושל ההשקעה לסוף, כי זה חשוב מאוד

מאיר פעיל:  אני רוצה לגעת בשאר הדברים

מאיר פעיל:  לפני שעזבה חברת הכנסת אורית פרקש, היא דיברה על חברת אינבידה

מאיר פעיל:  תקשיב טוב טוב, אנחנו נתנו התחייבות לחבר אותם – מדובר על חוות שרתים

מאיר פעיל:  מדינת ישראל רוצה וצריכה ככלל ובהתפתחות הטכנולוגית היום בפרט – היינו אמורים לספק להם את החשמל עד סוף שנת 2024

מאיר פעיל:  אלא מה? אנחנו מוכנים, אבל כל הגורמים הסטטוטוריים, שצריכים לאפשר את הקמת תחנת משנה – למרות זאת, עשינו כל מה שלאל ידינו על בסיס מצב קיים, ואנחנו נעמוד בלוח הזמנים

מאיר פעיל:  בדצמבר 2024 הם יקבלו בדיוק את ההספק שנדרש כדי להפעיל את חברת השרתים, קרי סדר גודל של 17 מגה-ואט

מאיר פעיל:       מעבר לזה, לעניין הייצור

מאיר פעיל:  שלא תהיינה אי-הבנות, חברת החשמל זה plug number, מה זה אומר? קודם כול, כל היצרנים הפרטיים, ולא משנה באיזו מתכונת הם מייצרים את החשמל, הם אלה שמספקים את האנרגיה לרשת

מאיר פעיל:  ומה שבסוף נמצא בחסר, מסופק על ידי חברת חשמל

מאיר פעיל:  זה המצב, ואגב, אין לנו בעיה עם זה בכלל

מאיר פעיל:  רק שיהיה ברור שאין כאן מצב של מונופול בייצור החשמל ובאספקתו לרשת

מאיר פעיל:  אלא מה? כדי לספק אנרגיה צריך קווי הולכה

מאיר פעיל:  אמרתי את זה בדבריי, ויש עוד דברים שלא ציינתי

מאיר פעיל:  אנחנו בעיצומה כרגע של השלמת קו, שאמור לחבר את הדרום אל המרכז

אליהו (אלי) רביבו: באופן תת-קרקעי?     

מאיר פעיל: לא, עילי

אליהו (אלי) רביבו: למה?     

מאיר פעיל: מכיוון שזאת ההחלטה שהתקבלה אז

אליהו (אלי) רביבו: מה זאת אומרת שזאת ההחלטה? למה אי-אפשר לנסות לתקן אותה?     

משה גפני: דיברנו על זה

משה גפני:  איפה שיש סוג כזה של אזרחים, זה מתחת לאדמה

אליהו (אלי) רביבו: אני אלמד את זה אחר כך

אליהו (אלי) רביבו:  זה מחדל לאורך שנים

אליהו (אלי) רביבו:  אם התקבלה החלטה בטעות וזה עוד לא בוצע, למה לא לתקן?     

משה גפני: חבר'ה, אנחנו צריכים לסיים

מאיר פעיל: אני אענה

מאיר פעיל:  מתוך 100 קילומטר יש כבר קו עם לא מעט דרך חתחתים, של 96

מאיר פעיל: 5 קילומטר

מאיר פעיל:  אלא מה? 3

מאיר פעיל: 5 הקילומטרים הנוספים שמחולקים ל-2 ו-1

מאיר פעיל: 5, אי אפשר להשלים אותם כי מתחתם יש התיישבות בלתי חוקית, בעיקר של הפזורה הבדואית

מאיר פעיל:  אנחנו לא מסוגלים ללכת ולהשלים את החסר

אליהו (אלי) רביבו: אי-אפשר לעקוף?     

מאיר פעיל: אי-אפשר, מכיוון שעקיפה פירושה עוד פעם תב"ע ותמ"א וסטטוטוריקה

מאיר פעיל:  וזה יהיה בשנת 2034

משה גפני: חוץ מהפזורה הבדואית הכול בסדר?     

מאיר פעיל: לא, אני רק נותן דוגמה

משה גפני: בכביש גהה, למשל, שמתם כאלה עמודים שעושים קרינה על כל היישובים מסביב

משה גפני:  אין שם פזורה בדואית, למה אתם לא מטמינים אותם?     

מאיר פעיל: כי יש שם תוכנית להטמנת כל התשתיות, לא רק של חברת החשמל, בקרקע

מאיר פעיל:  זה נקרא ציר הנופש

מאיר פעיל:  התוכנית תקועה כבר הרבה מאוד זמן מבחינת אישורים סטטוטוריים

מאיר פעיל:  כל עוד אין את האישורים האלה – אנחנו שומרי חוק – אי-אפשר להשלים את הנדרש

משה גפני: למה אין אישורים?     

מאיר פעיל: מכיוון שיש דיונים על גבי דיונים, עם התנגדויות מי יקבל הודעה חדשה של כל מי שרק זז במדינה, בעניין הסיפור של הטמנה בקרקע

אליהו (אלי) רביבו: מה עם מסלול ירוק לתת מענה לאתגרים האלה? למה אף אחד לא עונה לי? יצירת מסלול ירוק לתת מענה אד הוק

משה גפני: אנחנו צריכים לעשות את זה

אליהו (אלי) רביבו: בגלל שפעם קיבלו החלטה שגויה, צריכים להמשיך לחיות איתה?     

מאיר פעיל: מעבר לזה, גם אם יוקמו תחנות כוח, אז מה? גם אם יש מים ואין תשתית להוביל אותם, מה שווה שיש לך מים? בסוף צריך להזרים אותם ממקום למקום כדי שאותו בן אדם שנמצא בביתו או במפעל, יוכל לקבל את המוצר הזה

מאיר פעיל:  כך גם לגבי חברת החשמל

מאיר פעיל:       חבר הכנסת ינון, דיברו כאן על זה שניתקו בעבר – הקמנו קרן בגובה של 15 מיליון שקל

מאיר פעיל:  אני לא אקדים את המאוחר, אבל יש כבר בשורה טובה גם לעניין הסכום הזה

מאיר פעיל:  היא בהחלט רגישה לאותם מקרים הומניטריים ומקרים של אנשים שקשה להם לשלם את חשבון החשמל

מאיר פעיל:  אין מה לעשות, גם הם צריכים חשמל

מאיר פעיל:  חברת החשמל הקימה את זה באישור של דירקטוריון של חברת חשמל, כדי לטפל בדיוק באותם מקרים של אנשים שצורכים חשמל, אבל אין בידם אפשרות לשלם את העלות של המוצר הזה

מאיר פעיל:  כן, חברת החשמל היא הומנית והיא אנושית, והיא מבינה מה זה צרכים סוציאליים בהקשר הזה

מאיר פעיל:       בשנת 2025, ככל שתתקבל הנחיה מפורשת משר האנרגיה, ואני מניח שזאת תהיה גם ההנחיה, לא ייצרו יותר חשמל באמצעות פחם, אלא באמצעות גז ויצירת אנרגיה מהשמש ומהרוח, ומכל מיני מקורות אחרים שהם נקיים לחלוטין

מאיר פעיל:  כרגע אנחנו בעיצומו של תהליך, ועוד לא קיבלנו את האישור של רשות החשמל

מאיר פעיל:  אנחנו צריכים לקבל את האישור שלה כדי להשלים את ההסבה של תחנות כוח שמייצרות באמצעות פחם לגז, זולת 4 יחידות שתייצרנה באמצעות פחם גם בעתיד, בגלל אלמנטים של ביטחון ושל מצבי חירום

מאיר פעיל:  הן תהיינה באורות רבין בחדרה

משה גפני: אגף תקציבים אומר שאתה יכול גם היום להיכנס לחצרות

מאיר פעיל: מאה אחוז

מאיר פעיל:  שיבואו פעם לשטח

משה גפני: לא, לא, לא

מאיר פעיל: אל תגיד לי לא

מאיר פעיל:  שיבואו ויראו מה זה

מאיר פעיל:  הם מדברים כי הם נמצאים במגדל השן שלהם

מאיר פעיל:  זה לא נכון

מאיר פעיל:  הם חיים בלה-לה-לנד, בפלנטה אחרת

מאיר פעיל:  זה הסיפור

משה גפני: הוא אומר שאתה יכול להיכנס

משה גפני:  אתה יכול לתת תשובה שקטה? אתה יכול או לא יכול להיכנס?     

מאיר פעיל: שקט זה לא אצלי, זה אצל היועץ המשפטי

גרשון ברקוביץ': אני אסביר

גרשון ברקוביץ':  לפי החוק, כדי להיכנס למקרקעין פרטיים להקים או לתחזק רשת חשמל, אנחנו צריכים הסכמה פוזיטיבית של בעל המקרקעין ומחזיק המקרקעין

גרשון ברקוביץ':  הרבה פעמים לא מוצאים אותו, בעיקר בפזורות ובשטחים חקלאיים פתוחים

גרשון ברקוביץ':  בחוק משק הגז ובחוק הנפט מספיקה הודעה כדי להיכנס למקרקעין, בעיקר בשטחים פתוחים

גרשון ברקוביץ':  אצלנו אנחנו צריכים לחפש אחרי הרוח

משה גפני: למה אתה באגף התקציבים רוצה שאנחנו נטעה?     

דוד מור: אשמח אם תדייק

מאיר פעיל: הוא מדייק

מאיר פעיל:  מי שלא מדייק זה אתה

משה גפני: רגע, מאיר

משה גפני:  למה אתה אומר את זה? הוא יועץ משפטי, ואמרו לי שמה שאומר יועץ משפטי, לא מתווכחים איתו

דוד מור: אני בטוח שאם גרשון ימשיך את דבריו, הוא גם ידבר על היכולת שלו לקבל הרשאה

גרשון ברקוביץ': כפי שאמרתי, בחוק משק הגז ובחוק הנפט די בהודעה

משה גפני: הבנו, לא צריך פעמיים

גרשון ברקוביץ': רק שנייה

משה גפני: אל תנהלו דיאלוג

משה גפני:  אני מבקש לדעת, עידו, אני כחברת החשמל יכול להיכנס לחצר שלך לא רק בהודעה? להיכנס ולקבל אישור?     

דוד מור: אתה כחברת החשמל פונה לרשות החשמל, למר איגור סטפנסקי, שהוא מנהל מינהל חשמל, ואומר לו: תאשר לי להיכנס למקרקעין, כשלא קיבלתי הסכמה

גרשון ברקוביץ': זה תהליך שלוקח שנה

גרשון ברקוביץ':  רק לעשות שימוע בשטח, לאסוף את הבעלים, זה שנה, אם בכלל מוצאים אותם

גרשון ברקוביץ':  ואחרי זה על הצו יש ערעור לבית משפט שלום

משה גפני: תודה, תודה

משה גפני:  הבנו

משה גפני:  אני חוזר על העניין הזה

משה גפני:  אני מבקש תוך שבוע לכנס גם את הלשכה המשפטית שלנו

משה גפני:  במקביל, אני אבקש מהיועצת המשפטית להכין חוק פרטי שלנו

משה גפני:  אנחנו לא נעבור על זה לסדר-היום

משה גפני:  המציאות הזאת לא יכולה להימשך כך

משה גפני:  אתם לא יכולים לשבת וללחוץ מאוד, שאנחנו נעביר בחוק ההסדרים דברים שאתם מקבלים מהם כסף, אבל בדבר שצריך לתת שירות לציבור – אתם מרימים ידיים ואומרים כל מיני אמירות כאלה, שאפשר לבקש מרשות החשמל ולקבל תשובה בעוד שנה

משה גפני:  שנה נהיה בלי חשמל

משה גפני:  מאיר, תשלים

מאיר פעיל: לעניין התעשיינים אני אהיה אפילו יותר קטגורי ממך

מאיר פעיל:  למשל, תעשיות עם טכנולוגיה מתקדמת, לא צריך הפסקת חשמל; אפילו נפילה בגובה החשמל משתקת את כל המערכות עד שהן חוזרות לקדמותן ומסוגלות לתפקד

מאיר פעיל:  אנחנו יודעים את זה

מאיר פעיל:  אלא מה? כל זה בסוף מגיע אל הרשת

מאיר פעיל:  אם אין רשת אמינה שמסוגלת לדאוג לכך שהחשמל יהיה ראוי וזמין, זה מה שקורה

מאיר פעיל:       מכאן אני מגיע לנושא התשתיות עוד פעם ועוד פעם

מאיר פעיל:  באוגוסט שנה שעברה היו אמורים להעלות את תעריף החשמל ב-20%, כתוצאה מהעלייה בפחם

מאיר פעיל:  העלו אותו ב-8

מאיר פעיל: 6%

מאיר פעיל:  בתחילת השנה היו אמורים להעלות אותו ב-31%, העלו אותו ב-8

מאיר פעיל: 2%

מאיר פעיל:  הלוואי ואני אוכל להיות בראש חברה שמספקת את החשמל בחינם לכולם, אלא שצריך בסוף לקבל את העלויות שבאמצעותן מייצרים חשמל

מאיר פעיל:  לכן, צריך לאזן

מאיר פעיל:  לעשות דבר מידתי

מאיר פעיל:  מצד אחד, צריך לשלם עבור העלויות, התשתית וההולכה כי גם אתה רוצה חשמל זמין ואמין

מאיר פעיל:  מצד שני, צריך לעשות את הכול כדי שהמחירים לא יעלו מעבר לצורך

גבי ביטון: בשנה וחצי הוא עלה ב-20%

משה גפני: אתה צריך להגיד לפי מה החלטתם איפה מנתקים

מאיר פעיל: לכן הדברים צריכים להיות במידתיות, גם וגם

מאיר פעיל:  כרגע צריך להשקיע ברשת כי הרשת נמצאת במצב איום ונורא

מאיר פעיל:  נקודה

גבי ביטון: אנחנו רוצים לייצר אצלנו במפעל, ולא מאפשרים לנו

משה גפני: תודה

משה גפני:  מספיק

מאיר פעיל: לגבי הניתוקים, כמוש אמר יושב-ראש חברת נגה, הם בוצעו על ידי חברת נגה

מאיר פעיל:  הוא היה צריך להגיד עוד דבר, שיש נוהל שאומר את מי אסור לנתק

מאיר פעיל:  ישנו פירוט מלא

מאיר פעיל:  מה שלא היה שם, כי לא חשבו על זה, זה איזושהי התייחסות למצב שקורה ערב כניסת השבת או בערב חג, ואז אמורים להתייחס גם לסקטורים שומרי שבת

מאיר פעיל:  זה לא היה

מאיר פעיל:  התקבלה החלטה וקיבלתי את ההחלטה

מאיר פעיל:       אנחנו בהחלט מודעים לזה, לאור מה שקרה ביום שישי לפני שבוע ומחצה, והדבר הזה יקבל ביטוי באותו נוהל, שקיים, לצערי הרב, כבר הרבה מאוד שנים

מאיר פעיל:  אומנם, הסתכלו עליו לפני כשנתיים ואני לא יודע מה עשו בו

מאיר פעיל:  אנחנו נטמיע שם דברים משמעותיים, שלא קיבלו ביטוי באותו נוהל, מכיוון שאנחנו חייבים, לא זכאים, לעשות את זה

מאיר פעיל:       אגב, לעניין מה שאמר יושב-ראש חברת נגה, זה נכון, אבל כשמנתקים חשמל, גם אם אני רוצה אחר כך לקבוע איזה קו אני מנתק, זה לא משמעותי, מכיוון שהשנאי עצמו נותק

מאיר פעיל:  זאת הנקודה

משה גפני: תודה

משה גפני:  אני מודה לכם על ההשתתפות בדיון הזה, ואנחנו נמשיך אותו

משה גפני:  אני מבקש לתאם מועד תוך שבוע גם עם אגף התקציבים, אבל בעיקר עם משרד האנרגיה

רונן צור: יחד עם משרד המשפטים וכל שאר המשרדים הרלוונטיים

משה גפני: יחד עם משרד המשפטים

ינון אזולאי: אמרת משרד המשפטים – אמרת לקבור את זה

משה גפני: לא, לא

משה גפני:  זה דבר שהוא בלתי אפשרי, אני רוצה לדעת מועדים

משה גפני:  אני אבקש מהלשכה המשפטית להשתתף בישיבה הזאת, ולראות אם אנחנו מקבלים מהם תשובות שזה בפרק זמן סביר, בסדר

משה גפני:  אם לא, אני אבקש להכין הצעת חוק פרטית של הוועדה לגבי הנושאים הללו

משה גפני:  אנחנו נמשיך את הדיון, מכיוון שלא מיצינו את הנושא של תעריפי החשמל

משה גפני:  כנראה בשבועות הקרובים נמשיך את הדיון הזה, אבל קודם נקיים את הישיבה הזאת

משה גפני:  מאיר, אני מבקש שתבוא גם לישיבה ואתה תעזור לי

מאיר פעיל: השקעות זה דבר חשוב

משה גפני: תודה רבה, אני מודה לכם

משה גפני:  הישיבה נעולה